Predsednik privremenih institucija Kosova Hašim Tači obavestio je predsednika SAD Donalda Trampa da je spreman da postigne trajan sporazum sa Srbijom, piše američka agencija "Blumberg".\nU pismu Tačija Trampu navodi se da je sporazum, kojim će se rešiti svi problemi između Prištine i Beograda, sada "na dohvat ruke".\n"Biću spreman i imaću volje za kompromise koji su neophodni da se postigne sveobuhvatno i uravnoteženo rešenje koje će obuhvatiti sva pitanja i time završiti stotinu godina stare sukobe sa Srbijom i doneti mir celom regionu. Pokušavamo da odustanemo od šablona i postignemo trajan sporazum", napisao je Tači u pisimu koje je juče objavljeno na njegovoj internet stranici.\nVANREDNI SASTANAK U PRIŠTINI Vladajuća koalicija raspravlja o taksama\n"Blumberg" navodi da Srbija i Kosovo nastoje postići trajno rešenje, u procesu koji podržava EU i da Brisel od Beograda i Prištine traži da normalizuju odnose pre pristupanja EU.\nAgencija napominje da je proces normalizovanja odnosa prekinut zbog pitanja kao što su korekcije granica, stvaranje vojske Kosova, odbijanje Srbije da prizna Kosovo i "trgovinskog rata" koji je započet u novembru, nakon što je Priština uvela takse na proizvode iz Srbije i BiH.


Od 2014. godine, kada su formalno počeli pregovori o članstvu sa EU, Srbija je otvorila 17 poglavlja od ukupno 35\n„Zapadni Balkan ostaje prioritet kada se radi o proširenju Evropske unije“ - to je, citirajući novoimenovanu predsednicu Evropske komisije Ursulu fon der Lajen, u Beogradu poručio šef Delegacije Evropske unije u Srbiji Sem Fabrici. Pet godina od kada je Beograd otpočeo pregovore, prognoze eksperata kada bi Srbija mogla postati članica Unije nisu optimistične. Oni su saglasni u oceni da se to neće dogoditi tokom petogodišnjeg mandata ove Evropske komisije.\n„Činjenica da Zapadni Balkan ostaje visoko na listi prioriteta u radu Evopske komisije je nešto što svi treba da pozdravimo“, rekao je Fabrici otvarajući skup "Pet godina pregovora: Koliko je Srbija daleko od članstva u EU?".\nDodao je da je nova predsednica Evropske komisije ovu poruku prenela njemu i svim ambasadorima Unije prošle nedelje u Briselu.\nZa pitanja proširenja, ukoliko predlog Ursule fon der Lajen potvrdi Evropski parlament, biće zadužen nekadašnji ministar pravde Mađarske u Vladi premijera Viktora Orbana, Laslo Tročanji.\n„Činjenica da Zapadni Balkan ostaje visoko na listi prioriteta u radu Evopske komisije je nešto što svi treba da pozdravimo“, rekao je Fabrici\nUčesnici skupa u Beogradu pozdravili su činjenicu da će novi sastav Evropske komisije imati komesara zaduženog za pitanja proširenja. Kao pozitivan aspekt izbora Ursule fon der Lajen, Srđan Majstorović iz nevladinog Centra za evropske politike vidi to što je „Mađarska tradicionalno naklonjena proširenju“. Ukazuje, međutim, i na negativne strane ovakvog izbora.\n„Činjenica da se radi o kandidatu tokom čijeg mandata je u Mađarskoj došlo do ozbiljnog pogoršanja kada je u pitanju poštovanje vladavine prava, kada su određene akademske slobode bile pod znakom pitanja, i u trenutku kada je politika vrlo jasno izašla iz granica koje nameće podela vlasti i kada je joj je omogućen uticaj nad pravosuđem“, rekao je Majstorović.\nZbog toga predstavnici civilnog društva ukazuju na mogućnost izostanka podrške Evropske unije u kritici koraka koje na putu ka članstvu sprovodi ili ne sprovodi vlast u Srbiji.\n„Na brojnim sastancima sa zvaničnicima Evropske unije upozoravali smo da je veliki problem kada mi iz civilnog društva upozoravamo na probleme u vladavini prava, na probleme u slobodi medija, a onda dođu EU zvaničnici i bude puno tapšanja po ramenu i pohvala u trenucima kada one nisu na mestu. Mislim da će u odnosu na (bivšeg komesara za proširenje Johanesa) Hana sada možda biti još više tog pristupa i dosta tapšanja po ramenu u trenucima kada bude potrebno da se uputi jasna kritika“, kaže Milena Lazarević iz Centra za evropske politike.\nOd 2014. godine, kada su formalno počeli pregovori o članstvu sa Evropskom unijom, Srbija je otvorila 17 poglavlja od ukupno 35. „Požurimo polako“, tako proces evrointegracija Srbije opisuje Suzana Grubješić, generalna sekretarka Evropskog pokreta u Srbiji, navodeći da zemlja nije uspela da uhvati „momentum“ procesa priključenja.\n„Bivši evropski komesar za proširenje Oli Ren govorio je 'uhvatite momentum', ali mi nismo uspeli u tome, da iskoristimo veliko proširenje 2004. godine, kasnije Rumunije i Bugarske i na kraju Hrvatske 2013. godine. U ovih pet godina takođe važi ono što sam rekla za ceo proces srpskih integracija - požurimo polako, samo što ovaj put to svima odgovara. I u Briselu i ovde“, rekla je Grubješić.\nOna ocenjuje da tokom petogodišnjeg mandata nove Evropske komisije neće biti pristupanja novih članica.\n„U najboljoj i najoptimističnijoj varijanti će jedna ili dve zemlje, Srbija ili Crna Gora, ili obe, potpisati ugovor o pristupanju“, dodaje Grubješić.\n„Jeste moguće, ali nije realno“, tako na pitanje da li Srbija može da se priključi Evopskoj uniji do 2025. godine odgovara i Srđan Majstorović.\n„Taj proces je od samog početka opterećen velikim političkim pitanjima koja su od strane svih vlada, od 2001. godine naovamo, neretko korišćena kao alibi da se ne iskoristi kapacitet koji Srbija nedvosmisleno poseduje“, navodi Srđan Majstorović.\nKosovo vs. reforme\nSrbija je danas pred preprekom rešavanja pitanja odnosa sa Kosovom, koje je uz pravno obavezujući sporazum po okončanju pregovora, uslov za članstvo. Potpredsednik Evropskog pokreta u Srbiji Vladimir Međak, međutim, u tome vidi ’opravdanje’ za usporavanja procesa.\n„To bi bilo moguće reći kada bi mi u drugim poljima uradili sve ostalo. Ja bih voleo da mi neko objasni kakve veze imaju Kosovo i neusvajanje Zakona o opštoj bezbenosti proizvoda? To je (Kosovo) politička priča. Dok to ne reši, Srbija neće ući u Evropsku uniju, ali dok ovo ne reši neće biti spremna za članstvo, što je još gora varijanta“, podvlači on.\nUčesnici skupa saglasni su u oceni da veći deo odgovornosti za usporavanje na putu ka članstvu leži na vlastima u Srbiji, te da su unutrašnje reforme ključ za ubrzanje, bez obzira na nerešeno pitanje odnosa sa Kosovom.\nVeći deo odgovornosti za usporavanje na putu ka članstvu leži na vlastima u Srbiji, smatraju učesnici skupa (na slici: Suzana Grubješić, Milena Lazarević, Vladimir Međak, Srđan Majstorović)\n„Činjenica da opredeljenost da se napreduje u procesu pristupanja više nije kakva je bila ranije. Možda je to u smislu zvaničnih izjava i dokumenata i dalje prioritet, ali bih rekla da se suštinski o tom prioritetu ne vodi računa. I dalje imamo dete, ali više ga ne kupamo redovno i ne oblačimo ga lepo“, kaže Milena Lazarević iz Centra za evropske politike.\nPoslednji izveštaj Evropske komisije o napretku Srbije iz maja ove godine sadržao je niz kritika od kojih su se najvažnije odnosile na oblasti ljudskih prava i slobodu medija, kao i na korupciju i stanje pravosuđa.


Vladajuće stranke blokiraju izmjenu Izbornog zakona za 2022. - Vijesti Srpske – Najnovije vijesti iz Republike Srpske\nNaslovna Republika Srpska Vladajuće stranke blokiraju izmjenu Izbornog zakona za 2022.\nVladajuće stranke blokiraju izmjenu Izbornog zakona za 2022.\nTaktika vladajućih stranka da za javnost prave predstavu kako našto rade i pokušavaju, dok u suštinu koče svaku promjenu, najbolje se ogleda kroz izmjene Izbornog zakona BiH koje godinama tavore u istom mjestu. Stvarni razlog blokade jeste činjenica da nikakva izmjena Izbornog zakona koja bi obezbjedila veću legitimnost izbornog procesa aktuelnim vladajućim strankama ne odgovara.\nRazgovori o izmjenama Izbornog zakona BiH po svemu sudeći nastaviće se kroz interresornu radnu grupu koja tek treba da bude formirana pod okriljem Parlamenta BiH, što će sasvim sigurno usporiti taj proces i veliko je pitanje da li će izbori 2022. godine biti održani po novim pravilima.\nJedina promjena na kojoj uporno insistira HDZ tiče se njihove želje da obezbijede da sami sebi izaberu člana Predsjedništva BiH, ali i Klub Hrvata u Domu naroda parlamenata FBiH i BiH.\nS druge strane, predstavnici bošnjačkog naroda nisu zainteresovani za izmjene u smjeru koji traže Hrvati, insistirajući na tome da se prije toga izmijeni Ustav BiH, ali da se sve prebaci na parlament BiH i interresornu radnu grupu koja bi bila formirana jer tako traže predstavnici međunarodne zajednice.\nOno što je još jedan problem jeste i to što međunarodna zajednica, a i Bošnjaci, insistiraju na tome da u interresornoj radnoj grupi učestvuju predstavnici Centralne izborne komisije, a o čemu partije koje okupljaju Srbe i Hrvate neće ni da čuju jer smatraju da su pojedini članovi Centralne izborne komisije BiH izabrani nelegalno i po političkoj pripadnosti.\nZadnji dogovor lidera HDZ-a i SDA ide u pravcu da se u Parlamentu BiH formira interesorna radna grupa i da ista završi započeti posao.\nPo svemu sudeći sve će ostati na tome i vrtićemo se u krug, a izbori 2022. će se održati po dosadašnjem Izbornom zakonu koji je omogućio niz neregularnosti i izbornih manipulacija, čime se interresorna grupa istini za volju i ne bavi.


Abazović: Naredna godina biće veoma teška za crnogorsku ekonomiju – Portal Nikšić\nAbazović: Naredna godina…\nAbazović: Naredna godina biće veoma teška za crnogorsku ekonomiju\nAbazović je rekao da očekuje da uskoro počne vakcinacija stanovništva u svijetu, te se nada da će putovanja biti moguća, a prihod od turizma u narednoj godini bolji, prenosi Beta.\nOčekuje i da će Crna Gora, uz pomoć međunarodnih finansijskih institucija, uspjeti da sačuva finansijsku stabilnost.\nPotpredsjednik Vlade Crne Gore je rekao da su u saradnji u okiviru inicijative “17 plus jedan” prihvatljivi svi mehanizmi koji doprinose mobilnosti privrede, te i mogućnosti da se više međunarodnih faktora uključi u povećanje bruto domaćeg proizvoda Crne Gore.\n,,Ne mogu da kažem konkretno na kojim projektima treba sarađivati, ali svakako pažnju zaslužuje sve što je u funkciji poboljšanja mobilnosti radne snage, velikih infrastrukturnih projekata i projekata koji su značajni u regionalnom kontekstu ili u državnom kontekstu”, rekao je on.\nAbazović je istakao da Crna Gora treba da ima najbolje odnose sa svima, a naročito sa velikim silama, kakva je Kina.\n,,Nova Vlada Crne Gore treba da bude posvećena toj saradnji. Dakle, moramo naći modele koji će zadovoljiti interese obje države. Nadam se da će Kina, kao izuzetno moćna država, koja povećava svoj uticaj svuda u svijetu, biti zainteresovana za unapređenje saradnje sa Crnom Gorom”, kazao je Abazović.


"SCT-BBM nema obligacione odnose niti ugovor sa nama" - Klix.ba\nJP Ceste FBiH\t"SCT-BBM nema obligacione odnose niti ugovor sa nama"\n19.5.2011. u 17:08\t0\nPovodom medijskih nastupa predstavnika Skupštine povjerilaca firme SCT- BBM d.o.o. Sarajevo, JP Ceste Federacije BiH saopćilo je danas da ne osporava prava podizvođača za naknadu potraživanja, u skladu sa zakonom i kreditnim sporazumima i podržava podizvođače da ostvare svoja prava, ali napominje da su oni ugovorili radove sa SCT -BBM koja sa JP Direkcijom cesta FBiH nema nikakve obligacione odnose, niti ugovor, nego su samo porezni zastupnici SCT Ljubljana.\n"Poduzeća koja su obavljala radove, pružala usluge, te davala zajmove SCT- BBM Sarajevo i koja imaju potraživanja od navedenog preduzeća su ispostavila zahtjev JP Ceste FBiH za direktno plaćanje, što nije moglo biti prihvaćeno", stoji u saopćenju. Skupština povjerilaca, kako se dodaje, priprema tužbu protiv JP Ceste FBiH, s kojom preduzeća udružena u Skupštinu povjerilaca nemaju obligacione odnose. "Napominjemo da smo sve kvalitetno izvedene i od Nadzora ovjerene radove platili SCT-u, pa u slučaju presude - država bi iste radove morala platiti dva puta. Zastupamo dosljednu primjernu odredbi ugovora i međunarodnih kreditnih sporazuma, a nikako ne osporavamo prava domaćih preduzeća koja imaju osnovana potraživanja od SCT- BBM da ostvare svoja pravo u skladu sa zakonom",ističu iz JP Ceste FBiH. JP Ceste FBiH podsjećaju da je SCT dd Ljubljana (obzirom da se radi o stranoj kompaniji koja nije registrovana u BiH) imenovala kompaniju SCT- BBM d.o.o. Sarajevo kao svog poreznog zastupnika u BiH, o čemu je doneseno rješenje Uprave za indirektno oporezivanje i upis u Jedinstveni registar obveznika indirektnih poreza. SCT-BBM je kompanija u mješovitom, bh. i slovenskom vlasništvu, registrirana po bh. zakonima, stoji između ostalog u saopćenju.


Vesti online / Srpski informativni portal / Kosmet: Za 10 meseci, 31 otmica\nKosmet: Za 10 meseci, 31 otmica\nPre nekoliko godina, zabeležen je slučaj otmice vlasnika Kompanije "Gorenje", zatim vlasnika kompanije "Kosova-Tabaco", vlasnika kompanije "Kosmonte Foods", zatim otmica sina vlasnika kompanije "Herta Comerc", i na kraju ovogodišnji slučaj otmice biznismena, Azem Morine, vlasnika komapnije "Gllareva" iz Kline.\nNa vladavinu zakona moraće da se pričeka...\nSkoro u svim ovim slučajevima, biznismeni su bili ucenjivani, s ciljem dobijanja novca.\nAli, dodaje list, nisu svi otmičari uspeli da dobiju novac, pošto je jedan dobar deo njih završio iza rešetaka, i osuđen. Drugom delu otmičara još se sudi, ali ima i onih koji su još pod istragom.\nPostoji i jedan deo otmičara za kojima se još traga, ne samo na Kosmetu, već i van njega, pošto postoje dva slučaja otmice koje su se desile van teritorije Kosova i Metohije, tačnije, u Makedoniji.\nBez obzira na pokušaje Kosovske policijske službe da ponovo uspostavi red i zakon, sprovodeći pred sudom nekoliko osumnjičenih, veći deo otmičara i dalje pripadaju kriminalnim grupama i još uvek su aktivni.\n"Kosova sot" piše da građani Kosova i Metohije ocenjuju da otmice "pokazuju stepen neuspeha države da uspostavi red i zakon".\n"Takvi incidenti naglašavaju potrebu za konstantno pružanje podrške u pokušajima vlade da se bori protiv organizovanog kriminala, sa posebnim naglaskom na Ministarstvo unutrašnjih poslova", podvlači list.\nPortparol policije Sabrije Kamberi je na pitanje koliko su česte bile otmice biznismena rekla da je kosovska policija sve otmice tretirala u skladu sa zakonom kao otmice lica, a ne prema vrsti delatnosti kojom se bave.\n"Otmice se dešavaju iz raznih razloga i u najvećem broju slučajeva cilj im je sticanje materijalne dobiti", rekla je Kamberijeva.


Novi uredjaj probudio nadu u lek za paralizu\nSalvador Espinoza i Grasijel Martinez, paralizovani muž i žena, manevrišu kroz saobraćaj u Čalku, u Meksiku.\nNaučnici u Švajcarskoj uspešno su testirali novu spravu koja bi nepokretnima mogla da pomogne da ponovo preuzmu kontrolu nad svojim udovima. Uz pomoć te naprave, dva paralizovana majmuna pokrenula su noge i to bežičnim prenosom moždanih talasa, koji su zaobišli njihovu oštećenu kičmenu moždinu.\nNeuroprotetičku graničnu površinu osmislio je međunarodni tim naučnika u Federalnoj politehničkoj školi u Lozani.\n“Napravili smo graničnu površnu za skeniranje mozga koja dešifruje motorne namere iz moždanih signala, zaobilazi povrede, šalje informacije kičmenoj moždini ispod povrede, i proizvodi željeni pokret”, navodi Gregoar Kurtin, vodeći naučnik na projektu.\nPovršina se sastoji od elektroda ugrađenih u deo moždane kore koji kontroliše nove i šalje signale iz svojih neurona kompjuteru koji dešifruje pokrete koji majmuni žele da naprave.\n“Kompjuter zatim šalje informacije u implant stimulator koji ima kapacitet da stimuliše tačne lokacije u tačno vreme da bi se proizvelo željeno pružanje ili savijanje noge”.\nU dva testa ove naprave, majmunovi motorni deo moždane kore i kičmena oblast oko trtice i dalje su bili funkcionalni.\nNaprava je omogućila majmunima da pokrenu noge, koje su bile paralisane, što je probudilo nadu da bi isto moglo da se primeni i na ljudima.\n“Po prvi put mogu da zamislim potpuno nepokretnog pacijenta kako se povinuje zahtevima svog mozga pomoću ove sprave”, kaže neurohirug Žozelin Blok.\nTehnologija implanata koji dešifruju moždane signale u prošlosti već je imala uspeha kod ljudi pri pomeranju protetičkih ili robotičkih ruku, ali do sada nije bilo pomaka kod veoma složenih nožnih mišića.\n“Ovo je prvi put da neuro tehnologija rekonstruiše pokrete kod majmuna, ali još ima dosta prepreka. Možda će biti potrebno nekoliko godina pre nego što ovakve intervencije postanu terapija za ljude”, objašnjava Kurtin.


Nordeus produžio prijave za 'Hackathon' do 30. novembra\nKreatori jednog od najpopularnijih fudbalskih menadžera, Top Eleven, i ove godine organizuju Nordeus Hackathon – takmičenje u razvoju igara koje poziva sve zainteresovane developere, dizajnere i digitalne umetnike iz Evrope da se oprobaju u izradi video igara na zadatu temu.\nDvanaest timova dobiće priliku da pokaže svoje umeće, a budući da je ove godine interesovanje posebno veliko, iz Nordeusa su odlučili da produže rok za prijavu do 30. novembra tekuće godine, kako bi svi zainteresovani učesnici dobili dovoljno vremena da popune prijave.\nOsnivač i CEO Nordeusa, Branko Milutinović, izjavio je u obraćanju medijima:\nNordeus Hackathon je takmičenje koje ima za cilj da okupi najveštije profesionalce u industriji. Ponosno nosimo epitet kompanije koja omogućava talentovanim kreatorima da pokažu svoje veštine i sposobnosti. Zbog te činjenice, ali i zbog velike zainteresovanosti, odlučili smo da ovoga puta produžimo rok za registraciju. Kao i uvek, naš cilj jeste da na Hackathonu ugostimo najbolje timove i da nam oni pokažu šta zaista znaju.\nPrijavite otvorene za pojedince, ali i za timove\nPodsećamo, samo takmičenje održaće se 12. decembra u sedištu ove kompanije u Beogradu, dok iz Nordeusa ističu da će kreativnost, timski duh, snalažljivost i znanje i ovoga puta biti presudni u odlučivanju pobednika petog Hackathona.\nViše informacija o Nordeus Hackathonu pronađite na zvaničnom sajtu, gde se ujedno nalaze i online prijave.


Šestomesečno predsedavanje Slovenije Savetom Evropske unije završava se u decembru, ali do tada ostaje da se vidi da li će Srbija, posle dve godine, napraviti formalan korak napred i otvoriti nove klastere sa EU. Predsedavanje Slovenije stavilo je Zapadni Balkan među prioritete, a tokom ovog perioda održan je i samit u Brdu i Konferencija o budućnosti Evrope na koju je, na kraju, uključen i region. Sve ovo, međutim, do sada nije bilo dovoljno da formalno "otkoči" proces pristupanja regiona EU.\nDa li će naredna predsedavanja posvetiti pažnju Zapadnom Balkanu onako kako je to uradila Slovenija? Kako vidi rezultate svoje Vlade i predsedničkog "trija", Nemačke, Portugala i Slovenije? Pričali smo sa ambasadorom Slovenije u Srbiji Damjanom Bergantom.


Borko Stefanović: Vladajući režim samo u javnosti spreman da se bavi unapredjenjem izbornog ...\nBorko Stefanović: Vladajući režim samo u javnosti spreman da se bavi unapredjenjem izbornog …\nBeta 9. septembra 2019. 12:45\nPotpredsednik Stranke slobode i pravde Borko Stefanović kazao je da vladajući režim „u javnosti pokušava da stvori utisak kako je spreman da se bavi unapredjenjem izbornog procesa“, ali da, kako je ocenio, „njegovi pigmeji (zamenik gradonačelnika Beograda) Goran Vesić i (ministar unutrašnjih poslova) Nebojša Stefanović tvrde suprotno“, saopšteno je danas iz te stranke.\nU saopštenju se navodi ocena Stefanovića da je Vesić „činovnik u upravi grada Beograda i da bez bilo kakve zadrške kaže da su oni stalno u kampanjama“, dok je izjavu ministra Stefanovića da se predsedniku ne može zabraniti da učestvuje u kampanji, ocenio kao „direktno dovodjenje u pitanje slova zakona koje kaže da predsednik izražava narodno jedinstvo“.\n„O regularnosti izbora najbolje govori funkcioner Srpske napredne stranke (SNS) Dragan Šormaz koji džipove u Medvedji ispred prostorija SNS opisuje kao naprednjačku mašinu koja melje opoziciju, dok razlog zašto te mašine nemaju tablice objašnjava time da se oni štite da im kola ne bi zapalili opozicioni aktivisti“, istakao je Stefanović.\nStefanović je ocenio da je Šormaz proglasio pobedu SNS uz procente pre izborne komisije a, kako je kazao, predsednik Izborne komisije je rekao da ništa nije video i da su za njega izbori prošli bez nepravilnosti, navodi se u saopštenju.\n„Vreme pigmeja je završeno, vreme gradjana dolazi, za njega ćemo se izboriti na fer i poštenim izborima koji će se organizovati u skladu sa 42 preporuke i šest zaključaka Stručnog tima protesta ‘Jedan od pet miliona’. A do tada pržite se na tihoj vatri bojkota“, zaključio je Stefanović u pisanoj izjavi.


Zdravko Kuzmanović - Blic Sport\nPRIMERA Dva autogola pogurala Barsu do trijumfa, Kuzmanović asistirao, pa pocrveneo\nNa pobedu Reala fudbaleri Barselone su imali identičan odgovor. Slavili su na gostovanju Đironi (3:0) u šestom kolu Primere, uz dva autogola domaće ekipe. Malaga je remizirala sa Bilbaom 3:3, a naš Zdravko Kuzmanović je prvo asistirao za gol domaćih, a zatim dobio crveni karton.\nNovaku Đokoviću i Zdravku Kuzmanoviću nagrade za humanitarni rad\nNaši teniser Novak Đoković i fudbaler Zdravko Kuzmanović primili su nagrade humanitarne organizacije “28. jun” zbog pomoći ugroženim Srbima širom Balkana.\nNula Betisa i Depora, Malaga se spasla, Kuzmanović grejao klupu\nU drugom kolu španske Primere, Betis i Depotivo su odigrali meč bez golova, dok je Malaga golom Čarlsa u samoj završnici uspela da stigne do remija sa Espanjolom (2:2).\nKuzmanović na pozajmici u Malagi\nNaš fudbaler i član Bazela Zdravko Kuzmanović naredne sezone nastupaće u Malagi, potvrđeno je na zvaničnom sajtu španskog kluba.\nDoskorašnji fudbalski reprezentativac Srbije Zdravko Kuzmanović mogao bi u januaru da napusti Bazel i vrati se u Italiju, prenosi Gazeta delo Sport.\nSrpski internacionalac Zdravko Kuzmanović (27) potpisao je petogodišnji ugovor sa švajcarskim šampionom Bazelom.\nStanković za "Blic" o "orlićima", rivalstvu sa Mihom, Grofu i reprezentaciji\nUz svetsku titulu “orlića”, srpski fudbal može da se ponosi i funkcijom koju je naš bivši reprezentativac dobio u jednom od najvećih svetskih klubova.\nKuzmanović na izlaznim vratima Intera, dvoumi se između Bundeslige i Premijer lige\nSrpski internacionalac Zdravko Kuzmanović najverovatnije će ovog leta napustiti milanski Inter, ali i Italiju, i preseliti se u klub iz Nemačke ili Engleske.\nKuzmanović se oporavlja od preloma ruke: Blizu sam povratka na teren\nFudbaler Intera Zdravko Kuzmanović rekao je da se nalazi blizu povratka na teren posle pauze od više od mesec dana zbog loma ruke.\nKuzmanović polomio ruku, "orlovi" spremaju poseban plan za Ronaldovu družinu\nSelektor fudbalske reprezentacije Srbije Radovan Ćurčić rekao je da je za utakmicu sa Portugalijom pozvao one igrače za koje misli da su trenutno najspremniji.\nHamburg želi Kuzmanovića na pozajmicu do kraja sezone\nNemački bundesligaš Hamburg želi da dovede srpskog vezistu i igrača Intera Zdravka Kuzmanovića u ovom relaznom roku.\nInter odbio ponude Torina i Hamburga za Kuzmanovića\nItalijanski fudbalski klub Inter nema nameru da se u januarskom prelaznom roku odrekne veziste Zdravka Kuzmanovića, prenosi Gazeta delo Sport.\nKuzmanović: Spreman sam fizički, utakmica sa Juventusom dolazi nam u pravo vreme\nSrpski reprezentativac i član Inetra Zdravko Kuzmanović (27), rekao je da u ovom trenutku fizički spreman kao i da naredna utakmica u Seriji A sa Juventusom dolazi u pravo vreme za njega i njegove saigrače, stoji na sajtu istoimenog kluba.


Radio Nešvil – Bogatić » Menjati sistem obrazovanja Menjati sistem obrazovanja – Radio Nešvil – Bogatić\nMenjati sistem obrazovanja\nMinistar prosvete Tomislav Jovanović izjavio da je cilj da obrazovanje postane funkcionalnije i primenljivije, što će pokazati već naredni „pisa test“ 2015.Jovanović je, gostujući u Jutarnjem programu TV Pink, ocenio da je potreban drugačiji pristup obrazovnom procesu, u organizaciji nastave i obuka nastavnika, što je moguće učiniti već za nekoliko godina.\nMinistar prosvete je rekao i da je problem u pristupu obrazovanju, jer je domaći obrazovni sistem usmeren ka pamćenju ogromnog broja činjenica, dok se „pisa testovi“ odnose na upotrebu tih činjenica.\nJovanović je istakao da je cilj i da se zadrži što veći broj mladih i „vunderkindova“, kao i da se vrate oni koji su već napustili zemlju. On je najavio ove godine dobro rešenje za završni ispit, odnosno malu maturu i da će biti obezbeđena apsolutna sigurnost u pripremi testa i njegovoj realizaciji. „Banalan propust da neko ukrade test se više ne sme desiti“, naglasio je Jovanović.\nOn je istakao da postoji više načina vrednovanja, Zavod za vrednovanje kvaliteta, unutrašnji nadzor i direktori koji obavljaju evaulaciju rada nastavnika, ali da je potrebno povećati broj prosvetnih inspektora. Cilj je da nastavnici budu usmereni ka funkcionalnom obrazovanju, rekao je Jovanović i najavio u toku ove godine završetak informacionog sistema odgovornosti zaposlenih u prosveti.\nPrema njegovim rečima, tačan je podatak da na jugu Srbije ima nešto manje od 30 odsto đaka „vukovaca“. „Taj broj je najčešće preuveličan, taj broj treba da se redukuje i spoljnom i unutrašnjom evaluacijom rada škole“, rekao je Jovanović i najavio da će u toku ove nedelje biti održan sastanak sa direktorima tih škola i ukazano na propuste.\nNa pitanje o najavi prethodnog ministra Žarka Obradovića da će u Srbiji do 2020. biti 20 odsto visokoobrazovnih, Jovanović je odgovorio da je to realno, ali da će za četiri godine biti za 10.000 veći broj mesta na visokoškolskim ustanovama nego što je broj kandidata za upis na te fakultete. „Ove godine smo upisali 70.000 dece u prvi razred srednje škole. Kapacitet fakulteta, visokoškolskih ustanova je 60.000“, precizirao je on.\nUpitan o mogućnosti vraćanja sledeće godine na fakultete fizičkog obrazovanja Jovanović je odgovorio da je ideja odlična, ali da je za njenu realizaciju neophodne izmene zakona o univerzitetu, koje će biti do kraja prolećnog zasedanja parlamenta u skupštinskoj proceduri. „Sa fizičkim vaspitanjem i fizičkim obrazovanjem treba započeti još u predškolskim ustanovama“, rekao je Jovanović.\nJovanović je rekao da je Ministarstvo potpuno otvoreno i spremno za svaku sugestiju i svaki razgovor sa roditeljima i studentima.\nNa pitanje novinara da li očekuje prevremene izbore sredinom marta, Jovanović je odgovorio da na sednici vlade o tome nije bilo reči i da o tome kada će biti i da li će biti izbori odlučuju rukovodioci partija koje vode vladu, skupštinu i državu.\n4. decembra 2016. radionesvil Komentari su isključeni na Slavimo Vavedenje Presvete Bogorodice


KONTINUITET RONHILOVIH MAFIJAŠKIH PLJAČKAŠKIH PROJEKATA – PRAVDA – ISTINA\nNišta tako nije nosilo na krilima Dodika kao obećanja o ruskim investicijama. Privredom RS godinama se pronose priče o kupovini naftne industrije RS, u koju spadaju Rafinerija nafte u Brodu, Rafinerije ulja u Modriči i banjalučke firme za distribuciju goriva Petrol…\nPosljednjih dvadesetak godina a naročito zadnju deceniju građani Republike Srpske naslušali su se brojnih obećanja o milionskim ulaganjima u ekonomiju i nagledali na desetine crvenih tepiha i presijecanja vrpci, koji su na kraju završili potpunim fijaskom.\nOsim što nisu realizovana data obećanja o grandioznim projektima, u nemalom broju slučajeva nastale pravne ili finansijske štete moraju da plaćaju sami građani ovog entiteta.\nOno što je najporaznije je da sistem uopšte ne poznaje odgovornost onih koji su se slavodobitno slikali. Naime, gotovo je nemoguće napraviti rang listu svih neuspješnih projekata, ali nekoliko njih se posebno izdvajaju kao najuži konkurenti za laskave titule laži ili pljački vijeka.\n“NIKOLA TESLA” I ČUDOTVORAC VUČETIĆ\nJedan od naijstaknutijih primjera grandioznih obećanja o milionskim projektima, pa time i najupečatljiviji primjer doživljenog fijaska i prevare svjetskih razmjera, bili su “električni automobili”. Vlada RS je 2012. osnovala JP Nikola Tesla i za direktora imenovala Dragana Vučetića.\nVeć njegovo imenovanje izazvalo je salvu kritika tadašnje opozicije, koja je ukazivala da se radi o čovjeku koji je u propast odveo nekoliko privatnih firmi, kao što su Agromehanika, pilana u Nevesinju i druge, koje su iza sebe ostavile milionske dugove. Ali vlast je bila istrajna da je to “pravi menadžer” za novoosnovanu državnu firmu.\n“Njegovi neuspješni privatni projekti su njegovi neuspješni privatni projekti. Ovo je javna firma i to je nešto sasvim drugo”, kazao je u aprilu 2013. tadašnji ministar finansija RS Zoran Tegeltija (SNSD).\nPompezno je najavljeno da će se Nikola Tesla baviti proizvodnjom električnih automobila za njemačko tržište, a otvoreni su i pogoni. Vlada RS je bila garant kompaniji kod komercijalnih banaka prilikom uzimanja kredita od 12 miliona maraka, a Investiciono-razvojna banka RS (IRB) im je odobrila i dodatnih pet miliona. Predstavljen je i prvi elektromobil, tada namijenjen njemačkim poštama, a ministri, mahom iz SNSD-a, su poručili da RS postaje centar investiranja na Balkanu…\nA onda je uslijedio urušavanje.\nNepune dvije godine kasnije bilo je jasno da od toga nema ništa, a Vučetić, koji je potrošio milione budžetskih sredstava, je netragom nestao. Netom prije bijega obećao je ne samo razvoj RS kao “autoindustrijske sile”, nego i preporod tekstilne industrije u Hercegovini, gdje se navodno trebalo otvoriti 2.000 radnih mjesta. Privredni “čudotvorac” je sa ukradenim parama ubrzo pobjegao u Njemačku, odrekao se državljanstva BiH, a prema posljednjim informacijama nalazi se u njemačkom Berghajmu.\nIstražni organi RS su Vučetića u junu 2015. osumnjičili da je kao direktor javnog preduzeća Nikola Tesla zloupotrijebio službeni položaj i počinio poslovnu prevaru, čime je ovom preduzeću uzrokovao štetu od 1,1 milion KM. Međutim, postavlja se pitanja utvrđivanja odgovornosti i onih koji su ga preporučili i bili jedna vrsta garancije, pogotovo ako se ispostavi da su oni imali interesa od ovakvog razvoja situacije.\nPRIVREDNI ZAMAJAC I RUSKA (U)POMOĆ\nPosljednjih nekoliko godina finansijsko tržište RS potresle su propasti tri banke – Bobar, Balkan Investment i Banke Srpske.\nBanka Srpske bila je još jedan od velikih “poduhvata” Dodika i Vlade RS. Na ime navodnog spasavanja lošeg poslovanja Balkan Investment banke i njenih litvanskih investitora, Vlada RS je investirala 30 miliona u kapital banke. Prema obećanjima Milorada Dodika, Banka Srpske trebala je da bude oslonac razvoja RS. Banka je završila u likvidaciji, a umjesto “privrednog zamajca” građanima i ekonomijii u RS ostavila je finansijski uteg oko vrata.\nNišta tako nije nosilo na krilima Dodika kao obećanja o ruskim investicijama. Privredom RS godinama se pronose priče o kupovini naftne industrije RS, u koju spadaju Rafinerija nafte u Brodu, Rafinerije ulja u Modriči i banjalučke firme za distribuciju goriva Petrol.\nVlada RS nikada nije objavila detalje ugovora o prodaji.\nTri firme su prodate za ukupno oko 240 miliona KM. Zvanično je kupac bila ruska firma NefgazInKor, iza koje, međutim, stoji ruski naftni div Zarubežnjeft, mada nikada do kraja nije razjašnjeno u kojem procentu.\nNiko nema zvanične podatke koliko u ovom trenutku iznose gubici tri kompanije iz naftnog sektora u RS, a govori se o milijardama maraka, dok akumulirani gubitak samo Rafinerije u Brodu dostiže preko 600 miliona KM! Na sve to, brodska rafinerija ne radi od januara prošle godine, zbog “kapitalnog remonta”, a nastavak proizvodnje, barem kako su Rusi prenijeli Ministarstvu energetike i rudarstva RS, planiran je početkom 2020. godine.\nNEMA TERMOELEKTRANE, A NI SERDAROVA\nOsim za naftu, Rusi su iskazali interesovanje i za ulaganja u druge energetske projekte. U ljeto 2014. sklopljen je sporazum sa kompanijom Comsar Energy u vlasništvu ruskog oligarha Rašida Serdarova, a za izgradnju termoelektrane Ugljevik 3, računajući i otvaranje rudnika uglja, tačnije površinskih kopova za potrebe ovog postrojenja, kao i izgradnja Hidroelektrane Mrsovo u opštini Rudo. Vrijednost izgradnje TE Ugljevik 3 i tri površinska kopa trebala je iznositi milijardu maraka.\nTadašnji premijer RS Milorad Dodik i Serdarov su 23. juna 2014. položili kamen temeljac za gradnju HE Mrsovo, a od obećanja milionskih investicija se vrtilo u glavi. Sve je ostalo “mrtvo slovo na kamenu”.\nRokovi za završetak radova na projektima Comsar Energy su davno probijeni, a ne samo da nema prvih kilovata struje koji su odavno trebali poteći, nego ni termoelektrane nema ni na mapi. A ni Serdarova.\nPosljednje informacije koje su objavljene na potalu Capital i pojedinim medijima govore da „Elektroprivreda RS“ planira od Serdarova otkupiti koncesije za nikad izgrađenu termoelektranu u Ugljeviku, hidroelektranu u Rudom i nepokrenut rudnik uglja. ERS bi koncesije Serdarovu, prema nedavno završenoj procjeni (koju je sam naručio) trebala da plati više od 180 miliona KM.\nCRNO ZLATO IZ POSAVINE\nU maju 2013. u Obudovcu kod Šamca otvorena je prva bušotina, kao dio strateškog projekta istraživanja nafte u RS u koji ulaže Jadran-Naftagas, zajedničko preduzeće Naftne industrije Srbije (NIS) i ruske kompanije NjeftgazInKor. Svečanom bušenju, kao neizostavni dekor, prisustvovao je i tadašnji predsjednik RS Milorad Dodik koji se zahvalio ruskim partnerima što je ovaj “istorijski projekat stigao do svečanog otvaranja bušotine, sa izglednim šansama za uspješnu komercijalnu eksploataciju”.\nKako je tada rekao, “uspjeh ovog projekta biće snažan podsticaj za dalji ekonomski razvoj”. Koncesija za istraživanje i korišćenje nafte i gasa je dobijena na 28 godina – tri godine za istraživanja i 25 godina za eksploataciju. Ugovorom se Jadran Naftagas obavezao da će, na osnovu usvojene Studije ekonomske opravdanosti, u istraživanja i eksploataciju nafte i gasa na teritoriji RS investirati 229 miliona dolara, s tim što će planirana vrijednost investicija za istraživanje biti 40,7 miliona dolara, a za fazu eksploatacije 188,3 miliona dolara, ako se dokažu rezerve.\nDvije godine kasnije, u februaru 2015. iz bušotine je izvađeno 5.000 tona sirove nafte, a vlasti u RS su tvrdile da preliminarne analize pokazuju da je dobrog kvaliteta, te su se mnogi ponadali da će Posavinom poteći “crno zlato”. Nekoliko dana je trajala euforija – no od tada pa do danas naftu u Obudovcu više niko i ne spominje.\nJedna od najvećih iluzija koje se ne bi postidjeli ni svjetski mađioničari je mreža aerodroma u RS.\n“U našim planovima je aerodrom na Sokocu, jedan funkcionalan, koji može da primi određenu vrstu letjelica i da uspostavimo bolju komunikaciju unutar RS i nakon toga ide modernizacija aerodroma u Bijeljini”, govorio je svojevremno Dodik.\nJoš 2009. godine Dodik je najavio i da će aerodrom u Trebinju biti operativan “naredne godine”, bez obzira da li će biti zainteresovanih koncesionara ili će aerodrom graditi njegova Vlada.\nZatim je 2014. ponovio da se od ideje neće odustati, a onda u ljeto 2017. godine obećao kako će će aerodrom u Trebinju graditi zajedno sa biznismenom Rodoljubom Draškovićem. Iako nema ni pistu ni međunarodni red letova, trebinjski aerodrom je potrošio više od milion KM iz budžeta, a urađeni su samo master plan i idejno rješenje. Privredni sud u Banjoj Luci obrisao ga je i iz Registra privrednih subjekata.\nDa je bila mnogo, i previše spornih porjekata, ambicionznih planova, koji nisu imali dobru podlogu i osnovu smatra i ekonomski analitičar Zoran Pavlović.\n“Kada pravite poslovni plan, pa uzimate kredit, onda morate da obrazložite šta ćete uraditi, kada i kako. U tom smilu je niz velikih projekata koji su planirani, dogovoreni, potpisani ili dovedeni do tačke kada su reklamirani, a od kojih nismo imali koristi. U nekim slučajevima moramo i da plaćamo to što nisu realizovani”, kaže Pavlović.\nPosebno izdvaja projekat privatizacija naftne industrije.\n“To je nešto što je trebalo da bude ozbiljan projekat, jer je u međuvremenu ugašena rafinerija u Sisku. Prema tome, praktično smo mi u BiH mogli biti snabdjevači gorivima i dobrog dijela Hrvatske. Naftna industrija RS i njena privatizacija je očigledno neuspješan projekat, vrlo skup, a na kraju nije baš jasno ni ko će da plati tu cijenu”, navodi Pavlović. Sljedeći projekat na koji posebno upozorava je Ugljevik 3, sa Rašidom Serdarovom.\n“To je projekat koji je mogao da bude značajna prekretnica u korištenju energetskih potencijala, odnosno uglja, ali eto, izgleda da ćemo na kraju morati da nešto i plaćamo jer neko drugi to nije realizovao”, kaže Pavlović te dodaje da, s jedne strane postoji pravna situacija, a na drugoj nerealizovana obećanja i očekivanja.\n“Ni sa jedne ni sa druge strane mi nemamo odgovornost onih koji su te projekte potpisivali, počevši od privatizacije Robne kuće Boska u Banjoj Luci, pa preko raznih privatizacija i reprivatizacija koje su se desile u RS”, zaključuje naš sagovornik.\nAnalitičarka Svetlana Cenić kao najveće pljačke napravljene u sprezi sa aktulenom vlašću u RS, ističe zvorničku Fabriku glinice Birač, zatim naftnu industriju, spor između češkog ČEZ-a, Elektroprivrede RS i RiTe Gacko…\n“Sjetimo se samo poslova sa Burlakovima, kojem se privatno tražio veći procenat, pa se on povukao iz posla i nikada više ušao nije. Zatim Rizorti u Trebinju, gdje su došli investitori sa Interpolove potjernice. Onda najave skijališta u zapadnom dijelu, od čega nije bilo ništa. Tu su i aerodromi, mreže autoputeva, istraživanje nafte… Samo nas je još preskočio kosmodrom”, kazala je Cenić za :


Lončar: Moguće je da ćemo vakcinu primati jednom godišnje | Ekspres.net\nKao za sezonski grip\nIzvor: FOTO TANJUG / SAVA RADOVANOVIC\nTrenutno dostupna istraživanja koja se rade u zemljama gde je vakcinisan najveći broj ljudi ukazuju na to da postoje dva moguća modela za primanje treće doze vakcine protiv virusa korona, rekao je ministar zdravlja Zlatibor Lončar.\nNa pitanje Tanjuga kako će se i kada primiti treća doza, Lončar objašnjava da će se, u odnosu na to šta ispitivanja pokažu, treća doza primiti od devet do 12 meseci posle druge doze, ili će se posle godinu dana ponovo primiti dve doze.\nMinistar ukazuje na to da veliki broj zemalja, a pre svega proizvođači vakcina, trenutno rade ispitivanja koja se tiču imunog odgovora na vakcinu, pa samim tim i potrebe za trećom dozom.\n"To nisu definitivni rezultati, za to ispitivanje potrebno je vreme da bi se sagledali i imuni odgovor i antitela, te kada je pravi momenat za sledeću dozu. Mislim da idemo ka tome da bude kao vakcina za sezonski grip kada će morati minimum jednom godišnje da se primi", istakao je Lončar.\nOn je poručio da će pobeda nad pandemijom doći onda kada se vakciniše dovoljan broj ljudi, te da sve zavisi od brzine imunizacije.\nNa pitanje koliko je realno očekivati novi talas na jesen, Lončar kaže da ne treba licitirati i opustiti se tokom leta jer nas je, kako kaže, korona naučila da je nepredvidiva.\n"Moramo da shvatimo da se korona ponaša kako joj mi dozvolimo i koliko joj prostora ostavljamo da se širi. Najbitnije je to da ako se što više ljudi vakciniše u što kraćem roku, mi tada virusu zadajemo udarac da se ne prenosi i da nema prostora da mutira praveći nove sojeve i probleme", objasnio je ministar.\nUpitan da li i stručnjaci u Srbiji rade istraživanja oko efikasnosti vakcina, Lončar navodi da se i u našoj zemlji, shodno kapacitetima i mogućnostima, rade sva ispitivanja vezana za vakcine koje su dostupne u Srbiji.\n"Postoje katedre na Medicinskom fakultetu, Insitutu za javno zdravlje, te neke duge ustanove koje se time bave. Mi kao ozbiljna država sa vrhunskim naučnicima smo ulagali u te katedre, ljude i institute i sada se dokazalo da smo bili u pravu jer ćemo zahvaljući njima imati srpske rezultate istraživanja", poručio je on.\nKaže da Srbija ne može da izađe sa rezultatima pre zemalja koje su vakcine proizvodile, ali ukazuje na to da će, nevezano za njihove analize, Srbija uraditi i svoje kompletno istraživanje.\n"Verovaćemo svim ispitivanjima koja budu utemeljena na stručnim dokazima i činjenicama, ali mi radimo i svoja istraživanja i mislim da je to odgovorna politika države", istakao je Lončar.\nMinistar poručuje da su srpski naučnici priznati širom sveta, te da učestvuju u globalnom istraživanju u vezi sa pandemijom, te ukazao na to da Evropa računa na analize urađene u Srbiji.\n"Ova kriza je pokazala kako je Srbija odreagovala i kakve su ocene iz sveta i Evrope i naravno da Evropa računa na naše analize, ali ne ide niko naš u Evropu ili SAD već ih radimo ovde a onda se to prenosi u analizu podataka", objašnjava Lončar.\nPodsetio je na to da je Srbija, zahvaljujući domaćim stručnjacima, imala zeleni sertifikat pre Evropske Unije.\nZlatibor Lončar vakcine koronavirus covid-19 Pandemija\n09:56 Olimpijske igre 2021\n"Šmit se lažno predstavlja kao visoki predstavnik"\nZastava EU samo uz odobrenje vlade Velike Britanije\nMuzičar upucan na bini\nDa i navijam za naše 56 glasova 56%\nTu i tamo, kad stignem 24 glasova 24%\nNe, ne zanima me 20 glasova 20%\nZverev Novaku: "Žao mi je..."\nGuča: Šta je potrebno za dolazak


Korisni tekstovi - Stranica 5 od 6 - Obrazovno kreativni centar\nObjavljeno 23. aprila 2020. 7. maja 2020.\nKo ne voli da igra igrice? Setite se samo koliko smo se svađali oko tetrisa devedesetih godina 🙂 Igranje video-igara (gejming) već dugo je deo svakodnevnice naših učenika, bilo da su oni u osnovnoj ili srednjoj školi. Mišljenja stručnjaka povodom ovog globalnog fenomena zabave su podeljena: od hobija koji može da izazove visoki stepen fizičke […]\nUputstva u doba Korone\nObjavljeno 11. aprila 2020. 8. maja 2020.\nTokom karantinskih dana mnoge navike smo morali da korigujemo, odnosno promenimo. Na sreću, opušten vikend na kauču uz grickalice ili slatkiše uz dobar film ne spada u užitke koji su nam trenutno nedostupni. Na interenetu možete naći puno predloga o filmovima i serijama koje mogu da upotpune leškarenje neradnim danima, a mi vam predlažemo kinematografska […]\nObjavljeno 5. aprila 2020. 24. maja 2020.\nZavršila se još jedna nedelja sa povećanim aktivnostima i nastavnika i učenika. Nadamo se da ćete za vikend uspeti da se odmorite i da napunite baterije za nove pobede od ponedeljka. Čitanje knjiga i gledanje filmova u ovim okolnostima su dobri da popravite svoje raspoloženje i skrenete misli od znate već čega 🙂 Nismo filmski […]\nObjavljeno 2. aprila 2020. 8. maja 2020.\nRad od kuće je postao svakodnevnica nastavnika, stručnih saradnika, direktora … Svi se trudimo da budemo što bolji u ovim vanrednim vremenima i da budemo što produktivniji tokom radnog dana, koji može da traje i duplo više nego obično. Rad od kuće preko računara na internetu nam donosi veliki broj informacija i situacija koje nam […]\nObjavljeno 20. marta 2020. 8. maja 2020.\nDošli smo do trenutka u našem sistemu obrazovanja kada je veliki broj nastavnika (da ne kažemo svi) krenuo sa onlajn nastavom. Na žalost, motivacija za ovu promenu nije bila unutrašnja, već je izazvana nepogodom koja nas je zadesila, ali možemo reći da se veliki broj nastavnika odazvao i počeo da kreira materijale za svoje učenike. […]\nObjavljeno 12. marta 2020. 8. maja 2020.\nŠkole se često suočavaju sa mogućnošću obustave nastave, a u poslednje vreme je to oglavnom zbog virusa gripa. Zbog trenutne situacije pojave novog virusa (Covid-19), u mnogim državama u okruženju škole su proglasile obustavu nastave i učenici ne odlaze u škole. Da li će se to desiti i u Srbiji ne znamo, ali u slučaju […]\nObjavljeno 10. marta 2020. 8. oktobra 2020.\nTri saveta za potpunu kontrolu Vašeg email-aKorišćenje interenta umnogome je promenilo našu svakodnevnicu, a jedna od velikih promena se odnosi na način na koji razmenjujemo poštu. U toku jednog meseca na imejl adresu stigne Vam mnogo raznolike elektronske pošte – od poslovnih, privatnih imejlova, do računa, elektronskih magazina, raznih obaveštenja sa društvenih mreža, promocija i […]\nObjavljeno 4. marta 2020. 8. maja 2020.\nJedna od glavnih svrha računara je da nam olakša rad. Da brže, odnosno lakše izračunamo, napišemo, opišemo ili predstavimo bilo koji zadatak i rešenje. Neretko, primeri iz prakse naših škola govore i o tome kako nas rad na računaru može dodatno opteretiti i oduzeti nam slobodno vreme. Tada pristupamo raznim „smicalicama“ od toga da pomoć […]\nObjavljeno 27. februara 2020. 8. maja 2020.\nObrazovno kreativni centar može da se pohvali statistikom da preko 80 procenata polaznika koji su prvi put pohađali neki od OKC onlajn seminara nastavi sa ovakvim vidom stručnog usavršavanja. Posebnu pažnju moderatori OKC seminara posvećuju novim polaznicima, odnosno koleginicama i kolegama koji se po prvi put susreću sa onlajn stručnim usavršavanjem. Raduje nas što veliki […]\nObjavljeno 31. januara 2020. 8. maja 2020.\nUkoliko želimo da budemo posvećen i moderan nastavnik čija predavanja su omiljena među učenicima, neophodno je da stalno razvijamo svoje i učimo nove veštine. Ovaj proces pored toga što je inspirativan i filantropski neretko će od nas zahvtevati dodatno vreme, energiju i posvećenost, a ovu kombinaciju faktora za usavršavanje često nećemo imati dovoljno. No, opustite […]\nTrendovi u obrazovanju i 2021. godina\nE-knjige kao materijali za nastavu


Ulaganje u decu kao najvredniji resurs zemlje je put ka dugoročnom napretku: Solidarnost kroz generacije | MediaPress\nČak dve trećine mladih povremeno ili redovno daje donacije u dobrotvorne svrhe, i to najčešće za dobrobit dece i porodica u Srbiji, pokazalo je istraživanje koje je nedavno radio UNICEF putem U-report platforme. Većina ispitanika uglavnom donira u dobrotvorne svrhe, od čega 21 odsto redovno, 46 odsto njih povremeno, dok 23 odsto donira retko. Tek je svaki deseti ispitanik izjavio da ne donira u dobrotvorne svrhe. Mladi ispitanici su istakli da bi trebalo više promovisati kulturu davanja, pre svega putem medija, kako bi se podstakao razvoj empatije i svesti o kulturi davanja.\nO velikodušnosti i senzibilitetu naših sugrađana govori i podatak da se na Svetskom indeksu davanja (2020. godine) Srbija nalazi među prvih šest zemalja koje su najviše napredovale u tom domenu.\nUNICEF u Srbiji ukazuje na značaj kulture davanja i solidarnosti ističući primer Miodraga Radojičića iz Beograda, rođenog 1931. godine, koji je za života napravio pismeno zaveštanje da sva svoja novčana sredstva zatečena na računu u banci, ostavlja UNICEF-u u Srbiji, za pomoć deci. Prošao je gospodin Radojčić strahote rata kao dete, saosećao je sa decom koja pate, a sada će kroz svoju zaostavštinu pružiti podršku i pomoć onima kojima je to potrebno.\nAleksandar Saša Đorđević, nacionalni ambasador UNICEF-a, pozvao je lidere i uspešne pojedince iz sveta biznisa u našoj zemlji da se pridruže UNICEF-ovom Plavom klubu i da svojim doprinosom pomognu da zajedno stvorimo jednake šanse za svako dete.\n„Svoj uspeh i pobede dugujem onima kojima je bilo stalo da kao dete uspem i postignem najviše što mogu. Taj dar koji sam dobio, danas želim da vratim svoj deci Srbije. Pozivam i vas koji ste osetili i ostvarili poslovne i životne uspehe da mi se u tome pridružite kao članovi UNICEF-ovog Plavog kluba“, izjavio je nacionalni ambasador UNICEF-a, proslavljeni košarkaš i trener Saša Đorđević.\nMeđu prvima se Plavom klubu pridružila Dubravka Đedović, članica Izvršnog odbora NLB Komercijalne banke.\n„U ovom klubu prepoznajem prave vrednosti koje svi mi iz biznisa treba da prepoznamo, da podržimo i da živimo jer bez adekvatnog razvoja dece ne možemo da pričamo o održivoj budućnosti“, istakla je Đedovićeva.\nSvoju podršku su, članstvom u novoosnovanom Plavom klubu, dali i Borislav Miljanović (Represent System), Milan Ćulibrk (NIN), Mila Litvinjenko (Aura), Sanjin Greda (Wiener Städtische osiguranje), Danko Vuković (Elbet), Dejan Ranđić (DNA Communications), Maja Stojanović (Olaf^McAteer) i Nikola Petrović (G4S).\nČlanovi Plavog kluba su istomišljenici koji su se okupili oko ideje da je za izgradnju održivog društva presudno ulagati u decu i mlade, jer im se tako omogućava da otkriju i ostvare svoje pune potencijale, ali i da u budućnosti budu što zadovoljniji i ostvareniji odrasli ljudi. Pridružujući se Plavom klubu, članovi postaju donatori koji sopstvene uspehe aktiviraju i za dobrobit dece.\nVesna Savić Đukić iz UNICEF-a u Srbiji zahvalila se svim donatorima UNICEF-a i prvim članovima Plavog kluba.\n„Ubrzano starenje našeg stanovništva dodatno naglašava potrebu da je neophodno da uložimo u svako dete. Zahvalni smo svim donatorima koji sa nama prave promene u korist dece i mladih, kao i pojedincima koji su se ostvarili u poslovnom svetu i imaju lična postignuća i koji su spremni da se angažuju u radu Plavog kluba. Na taj način direktno investiraju u zajednicu čiji su deo i zajedničkim radom dajemo podršku dugoročnom prosperitetu“, rekla je Vesna Savić Đukić.\nUNICEF apeluje da se nastavi pozitivan trend solidarnosti i doniranja, pozivajući lidere i uspešne pojedince iz poslovnog i akademskog sveta da se već danas priključe Plavom klubu i zajednici koja menja naše društvo nabolje.\nViše informacija potražite na stranici donacije.unicef.rs/kampanja/plavi-klub.\nTag:Aleksandar Saša Đorđevićčlanica Izvršnog odbora NLB Komercijalne bankeČlanovi Plavog klubadonacijedonacije u dobrotvorne svrheDubravka ĐedovićistomišljeniciIstrazivanjeizgradnja održivog društvakultura davanjamladinacionalni ambasador UNICEF-aPlavi klubprimer solidarnostisolidarnostSrbijaU-report platformaUlaganje u decuUNICEFUNICEF SrbijUNICEF SrbijaVesna Savić Đukić


Nestorović: Koncept savremenog življenja je pogrešan – Društvo – Radio Sanja\nNestorović: Koncept savremenog življenja je pogrešan – Društvo\nSvetom upravljaju ili budale, ili pametni ljudi koji nas zezaju – rekao je doktor Branimir Nestorović uvodeći slušaoce na tribini „Kako do zdravlja“ u apsurde savremenog načina života i odgovora farmaceutske industrije, medicine, javnog mnjenja i vlasti na probleme sa kojima se suočava pojedinac.\n„Bizarna je priča o zdravlju ako ljudi gladuju, ili kad kažemo da brinemo o zdravlju stanovništva a zapravo ga štitimo samo od jedne bolesti“, rekao je i dodao kao primer nelogičnu „pomamu“ za tabletama joda poslednjih dana, nakon pominjanja nuklearne opasnosti u rusko-ukrajinskom ratu, ali i trku u nabavkama koje su beskorisne u slučaju katastrofe.\n„Nuklearni rat se rešava u deset sekundi, do joda se i ne stigne“, rekao je i potsetio na masovnu kupovinu namirnica od kojih malo koja može da se upotrebi u zaista kriznim situacijama.\n„Preživeli smo rat, sankcije, preživećemo i ovo“, tvrdi on.\nU prepunom holu i galeriji Tržnog centra Big Fashion, gde je mnogo više ljudi stajalo nego sedelo, gotovo dva sata je Nestorović govorio o pogubnom delovanju stresa na organizam i blagotvornom uticaju pozitivnog stava prema životu.\n„Čovek ne može na silu da bude srećan ali može da ima pozitivan stav, da autosugestijom koja je zapostavljenja u pristupu pacijentima, izbegavanjem negativnih misli, može sam značajno da popravi svoje zdravstveno stanje“.\nNestorović je istakao da nesreća najveća bolest a da je način života u prethodne dve godine prouzrokovala distanciranje, nebrigu o drugima i usamljenost.\nDodao je da se treba vratiti unazad, i da će ljudi kada izbije očekivana nova ekonomska kriza, biti prinuđeni da se ispomažu.\n„Koncept savremenog življenja je pogrešan, nije prirodan i glavni problem je stres zbog koga ljudi piju gomile antidepresiva, sedativa, a sve bi moglo mnogo jednostavnije da se reši kantarionom koji je odličan antidepresiv, ili lavandom protiv nesanice, a u tu vrstu lekova spada i žalfija, duvan, mnoštvo začina“, objasnio je i naglasio da savremeni način života ne čini ljude srećnim, on atomizuje društvo pa je usamljenost jedan od velikih problema.\n„Suština bi bila da ljudi pobegnu iz velikih gradova, u mesta gde pozdravite čoveka kad ga sretnete“, istakao je.\nOn je govorio i o higijeni, jer dok su pre jednog veka dominirale bolesti „prljavih ruku“, sada je suprotno, trudimo se da postanemo sterilna bića u čemu nam izdašnu pomoć pružaju različite vrste kozmetičkih preparata. Većina njih sadrži supstance koje su izuzetno štetne, tvrdi Nestorović, rizikujući da se uz farmaceutsku i industrija kozmetičkih preparata i sredstava za higijenu obruši na njegove stavove.\nUz medicinske savete, doktor Nestorović se dotakao i društvenih odnosa u kojima, kaže, ne razume potrebu žena da rade ravnopravno sa muškarcima u rudniku.\n„Zašto bi? Ista plata za isti rad, naravno, mada se to teško probija čak i u zemljama koje nam govore o demokratskim pravima. Savetujem ženama da ne preteruju sa karijerom, da gaje odnos sa porodicom, decom jer su senzitivnije od muškaraca u tim oblastima“, objasnio je.\nMeđu posetiocima nisu bili samo fanovi popularnog lekara, mogli su se čuti u zadnjim redovima i kritički stavovi, od „ovo je šarlatan“ do „baš preteruje“. Ipak, činjenica je da je posle uvodnog izlaganja i tema koje je dala moderatorka tribine, bilo mnogo pitanja iz publike a diskretno, kroz odgovore, Nestorović je pomenuo i novu knjigu, iz serijala „Između dva sveta“ koja upravo govori o sudaru savremene medicine i tradicionalnih metoda u kojima je način ishrane dominantni faktor zdravlja.\nOd jeseni škola narodnog zdravlja\nBranimir Nestorović najavio je i da će od jeseni organizovati školu narodnog zdravlja, očigledno inspirisan ulogom Vase Pelagića u srpskom društvu 19. veka. Takođe, organizovaće grupe podrške, na primer za roditelje autistične dece, ili one sa bolestima mišićno zglobnog sistema, jer se oni bore sa konkretnim problemima i jedini način da ih prevaziđu jeste da pomognu jedni drugima.


Obeleženo 111 godina od osnivanja olimpijskog komiteta Srbije - Sportska centrala\nOstale vestiVest dana\nObeleženo 111 godina od osnivanja olimpijskog komiteta Srbije\n23 feb 2021. 15:20\nUsled aktuelnih epidemioloških okolnosti i mera koje je Vlada Republike Srbije donela u cilju suzbijanja negativnih efekata od posledica infekcije virusom COVID-19, ove godine manifestacija je obeležena, ali uz svedeniji i prilagođen program, koji se odvijao ispred Hotela „Moskva“ bez prisustva gostiju i zvanica.\n– Kada smo se pre tačno godinu dana okupili na ovom istom mestu, nismo mogli da pretpostavimo da ćemo iza nas ostaviti veoma izazovnu godinu. Godinu u kojoj su čak pomerene i Olimpijske igre u Tokiju, ali i godinu u kojoj je Olimpijski komitet Srbije, kao i ceo olimpijski pokret pokazao svoju snagu i odlučnost – odlučnost da se i u teškoj situaciji pandemije virusa COVID-19 izdignemo iznad izazova, brinemo za naše sportiste i radimo na promociji olimpizma i najlepših ljudskih i sportskih vrednosti koje taj pokret nosi sa sobom. Te vrednosti u teškim vremenima kakva su danas, daju svima nadu, i zato moramo istrajati u našoj misiji.\nMaljković je podsetio prisutne i na osnivače Srpskog olimpijskog kluba i zahvalio im se na viziji koju su imali.\n– Moramo istrajati i zbog generala Svetomira Đukića i njegovih kolega oficira, koji su baš na ovom mestu započeli tradiciju Olimpijskog komiteta Srbije, na današnji dan dugu 111 godina. Ti časni oficiri u amanet su nam ostavili ideje viteštva i fer pleja u sportu, ideje koje danas treba preneti i u svakodnevni život i komunikaciju, kako bi se vratili pravim vrednostima. Danas zajedno bacamo pogled u svetliju budućnost i godinu, u kojoj nas očekuju Olimpijske igre u Tokiju, gde ćemo predstavljati našu predivnu Srbiju i stremiti ka što boljim rezultatima – istakao je Maljković.\nVreme promena u KK Partizan: Matović privremeno, u opticaju tri imena\nKošarkaZile- 8 mar 2021. 16:28 0\nKošarkaši Partizana sastaće se sa Metropolitanom u meču koji bi mogao da im donese četvrtfinale Evrokupa. Uz sve probleme i muke sa kojima se suočavaju...\nTRANSFER KARIJERE: Bleki Milenković od leta u italijanskom gigantu!\nFudbalGomez- 8 mar 2021. 16:11 0\nNikola Milenković, defanzivac Fiorentine i reprezentacija Srbije od leta više neće biti član ekipe iz Firence. Kako prenosi "Kalčomerkato" njegov menadžer Falji Ramadani dogovara transfer...


Centar za bezbednosne studije - Centre for Security Studies - Organizovani kriminal kao element nestabilnosti jugoistočne Evrope\nOrganizovani kriminal kao element nestabilnosti jugoistočne Evrope\nORGANIZOVANI KRIMINAL U NAJIZRAŽENIJIM POJAVNIM OBLICIMA U SRBIJI\nPočetak društveno-političke tranzicije u Srbiji je doneo i pojavu organizovanog kriminala kao nove društvene strukture. Organizovani kriminal se pojavio kao nova društvena struktura u jednom dominantnom smislu, pre svega kroz funkcionalnu konkurenciju sa državom u vršenju funkcija društvene kontrole, što može, na prvi pogled, izgledati kao paradoks. Naime, najznačajnija oblast u kojoj je država počela da zaostaje u ispunjavanju svoje funkcije bila je upravo kontrola devijantnog ponašanja, što je delimično bilo rezultat promene društvenih normi i standarda zdravog i socijalno prihvatljivog ponašanja. U takvoj situaciji, postepeno je došlo do erozije kako policije, tako i tužilaštva i sudstva, i istovremenog jačanja funkcije kriminalnih sindikata koji su počeli da preuzimaju neke para-kontrolne društvene funkcije. Tako je takozvani "reket" postao opšteprisutna društvena pojava u Srbiji, iz jednostavnog razloga što nije bilo moguće naplaćivanje dugova i osiguravanje elementarne bezbednosti privatnih preduzeća zvaničnim zakonskim sredstvima, usled blokade rada sudova i neefikasnosti u primeni sudskih odluka od strane izvršnih organa, od nivoa lokalne vlasti do nacionalne vlasti.\nU ovom tekstu je reč o osnovnim fenomenima organizovane kriminalne aktivnosti u Srbiji i o funkcionalnim uslovljenostima te aktivnosti određenim strukturnim i operativnim slabostima u organizaciji i svakodnevnom radu različitih državnih službi.


Jul 20, 2020 Adata, DDR4\nADATA Technology, vodeći proizvođač DRAM modula visokih performansi, NAND fleš proizvoda i dodatne opreme za mobilne uređaje, sa zadovoljstvom predstavlja DDR4-3200 U-DIMM i SO-DIMM memorijske module. Sa testiranim radnim taktom do 3.200 MHz i kapacitetom do 32 GB, moduli su savršeni za sve one koji se bave izradom animacija ili montažom video materijala.\nModuli su kompatibilni s najnovijom trećom generacijom procesora AMD RYZEN™ THREADRIPPER™ 3990X i novim matičnim pločama AMD TRX40. Izrađeni pomoću najnovijih dostignuća u lemljenju i proizvodnji, DDR4-3200 U-DIMM i SO-DIMM memorijski moduli kompanije ADATA nude ukupno 32 GB (16×2) po komadu, udvostručujući kapacitet koji je inače moguće dobiti na platformi s jednim ležištem, postižući maksimum od 256 GB na platformi sa osam ležišta. Koristeći dizajn sa 288 pinova, radni napon smanjen je sa 1,5 V na DDR3 modulima na 1,2 V, što ne samo da ostvaruje uštedu energije od 20 odsto nego i povećava brzine prenosa podataka.\nKao i svi memorijski moduli kompanije ADATA, i DDR4-3200 U-DIMM/SO-DIMM moduli proizvode se i testiraju uz rigorozan proces kontrole kvaliteta kako bi se osigurale optimalne performanse i stabilan rad. Osim toga, oni su usklađeni sa standardima JEDEC i RoHS kako bi se garantovala kompatibilnost, stabilnost i manji uticaj na okolinu, a dolaze sa doživotnom garancijom za maksimalno miran san.


Novopazarski putari spremni za zimu\nNaslovnica Sjeverni Sandžak Novi Pazar Novopazarski putari spremni za zimu\nPo nalogu Javnog preduzeća ”Putevi Srbije”, preduzeće ”Novi Pazar – put” organizovalo je i ove godine smotru spremnosti planiranih vozila za zimsko održavanje državnih puteva I i II reda u predstojećoj zimskoj sezoni. Konstatovano je da novopazarsko preduzeće spremno dočekuje zimu sa 22 raspoloživa vozila u službi zimskog održavanja puteva i optimalnim rezervama posipnog materijala.\nSmotra spremnosti planiranih vozila za zimsko održavanje državnih puteva I i II reda u predstojećoj zimskoj sezoni održana je i ove godine u krugu Radne jedinice Mehanizacija Postenje u prisustvu nadzornih organa iz Javnog preduzeća ”Putevi Srbije”. Prema rečima tehničkog direktora preduzeća Novi Pazar – put” Seada Mujovića, novopazarski putari spremno će dočekati i predstojeću zimsku sezonu.\nNovopazarsko preduzeće za puteve ”Novi Pazar put” zaduženo je za održavanje puteva prvog i drugog reda na području Novog Pazara, Kraljeva, Raške, Sjenice i Tutina u ukupnoj dužini oko 900 kilometara, a sezona zimskog održavanja zvanično će početi 1.novembra.


Tužbe u tri države da se zaustavi brojanje glasova\nAdvokati i pristalice novoizabranog američkog predsednika Donalda Trampa preduzeli su zakonske mere da zaustave ponovno prebrojavanje glasova u Viskonsinu, Pensilvaniji i Mičigenu.\nNovo brojanje glasova u saveznim državama, u kojima je Tramp pobedio sa malom razlikom, zatražila je bivša predsednička kandidatkinja Stranke zelenih Džil Stajn da bi se, kako je saopštio njen izborni štab, osigurao integritet američkog glasačkog sistema. Taj potez, kako ističu eksperti, neće promeniti izborni rezultat.\nU Mičigenu, državni tužilac Bil Šuet podneo je tužbu zahtevajući od Vrhovnog suda u toj saveznoj državi da zaustavi ponovno brojanje glasova. Šuet tvrdi da Stranka zelenih nema osnova za taj zahtev, zato što njena kandidatkinja nije bila "oštećena" do te mere da je zbog pogrešnog brojanja glasova mogla da izgubi na izborima. Takođe je naglasio da novo brojanje glasova, koje bi moglo da počne naredne nedelje, "preti da utiša sve one koji su glasali za predsednika."\nTrampove pristalice i republikanci podneli su federalnu tužbu i u Viskonsinu, gde su glasovi već počeli ponovo da se broje.\nAdvokati novoizabranog predsednika podneli su žalbu i u Pensilvaniji, tvrdeći da nema dokaza ili čak ni optužbi da je došlo do bilo kakvog ugrožavanja glasačkog procesa u toj saveznoj državi. Sudski pretres tim povodom trebalo bi da bude održan u ponedeljak.\nDžil Stajn je navela da će Tramp i njegove pristalice da pokušaju da odlože ponovno brojanje glasova kako ne bi bili ispunjeni rokovi za potvrdu izbornih rezultata.\nIzborni zvaničnici u sve tri savezne države izrazili su uverenje da su izborni rezultati validni, uprkos tesnim pobedama republikanskog kandidata.


Milorad Čavić šampion Evrope! Plivanje Vest Srbija Sport\nČavić je dominirao u finalnoj trci i isplivao rezultat sezone u svetu u vremenu 51,45 sekundi. Srebro je osvojio Mađar Laslo Čeh koji je bio sporiji za 32 stotinke. Najbolji srpski plivač je trijumfom oborio rekord evropskih šampionata, koji je u avgustu 2010. godine u Budimpešti postavio Jevgenij Korotiškin.\nČavić je posle današnjeg trijumfa rekao da je sat i po pre finala imao rezultat u glavi.\n"Sat i po pre trke iz nekog razloga sam imao 51,4 sekunde u glavi. To je dar koji osećam da imam. Sanjao sam to i ostvarilo se", rekao je Čavić i dodao da mora da 100 metara ispliva za manje od 51 sekunde.\nOstaje žal što je sjajno plivanje i Ivana Lenđera na kraju bilo nedovoljno za medalju, pošto je sa rezultatom 52,54 sekundi bio samo 14 stotinki slabiji od trećeplasiranog Italijana Matea Rivolte.\nSrpska štafeta sedma na EP\nSrpska štafeta na 4x200 metara slobodno zauzela je sedmo mesto u finalu Evropskog šampionata u Debrecinu, što znači da ipak nije uspela da obezbedi plasman na Olimpijske igre u Londonu.\nĐorđe Marković, Stefan Šorak, Velimir Stjepanović i Radovan Siljevski isplivali su deonicu od 800 metara za 7:20.20.\nZlato je ubedljivo osvojila štafeta Nemačke sa rezultatom 7:09.17, srebro je pripalo Italijanima koji su imali četiri sekunde zaostatka za Nemcima, a bronza Mađarima koji su za pola sekunde bili slabiji od Italijana.\nNa četvrtom mestu bila je štafeta Belgije, a našoj ekipi je za plasman na OI bilo potrbno da budu bolji od Mađarske i Belgije.\nSrbija Sport - 02:22 27/05/2012\nmichael phelps(00:03 01/06/12) - you sucks milorad.....


EXPRES VESTI - Eksplodirao autobus u Turskoj, 13 mrtvih\nEksplodirao autobus u Turskoj, 13 mrtvih\nKod grada Kajzerija u Turskoj eksplodirao je autobus dok je prolazio pored automobila punog eksploziva. U eksploziji je poginulo 13 vojnika, a 48 je povređeno.\nTo je saopštila vojska, a kancelarija turskog premijera privremeno je zabranila medijsko izveštavanje o toj eksploziji.\nKako javlja "Raša tudej", eksplozija je odjeknula u blizini univerziteta.\nVojska u saopštenju navodi da među povređenima možda ima i civila, prenosi Rojters.\nKancelarija turskog premijera zatražila je od medijskih organizacija da se uzdrže od objavljivanja bilo kakvih informacija koje bi mogle da uzrokuju "strah u javnosti, paniku i nerede i koje bi mogle da služe ciljevima terorističkih organizacija", uključujuci vreme eksplozije, izjave javnih zvaničnika, podatke o povređenima i poginulima, kao i o osumnjičenima, prenosi AP.\nPotpredsednik turske vlade Vejsi Kajnak rekao je u međuvremenu, u televizijskoj izjavi, da je napad automobilom-bombom izveden na autobus koji je prevozio vojnike, potvrdivši da ima povređenih, ali je napomenuo da se za sada ne zna koliko ima poginulih, navodi Rojters.\nIsti zvaničnik je rekao da jutrošnja eksplozija podseća na napad koji je prošle nedelje izveden ispred stadiona u Istanbulu.\nTurska televizija NTV ranije jutros je javila da je autobus prevozio civile i vojnike van dužnosti, a do eksplozije je došlo u blizini autobuske stanice u kampusu Univerziteta Erčijes u Kajseriju.\nLokalni bolnički izbori saopštili su da je više od 25 osoba povređeno u eksploziji autobusa, dok se još ne zna koliko ima poginulih, prenosi Rojters.\nBezbednosni izvori su saopštili da su ambulantna vozila upućena na lice mesta posle eksplozije.\ngencija Anadolija javlja da je autobus u vlasništvu gradskog saobraćajnog preduzeća, ali da je prevozio turske vojnike koji su dobili dozvolu da danas idu na lokalnu pijacu.\nTurskog predsednika Redžepa Tajipa Erdogana o napadu je informisao načelnik Generalštaba turske vojske Hulusi Akar, navodi turska agencija, dok je ministar unutrašnjih poslova Sulejman Sojlu na putu ka Kajseriju.\nKajseri je jedan od glavnih gradova središnje Turske, ključno industrijsko središte koje se, inače, smatra mirnom oblašću.\nNalazi se zapadno od jugoistočnih područja zemlje gde su proteklih meseci vođene borbe između kurdskih ekstremista i bezbednosnih snaga.\nMore in this category: « Hilari Klinton optužila Moskvu i Putina za poraz na izborima\tObama igrao golf četiri sata na poslednjem predsedničkom odmoru »


Povodom 23. aprila, Svjetskog dana knjige, danas je gradonačelnik Trebinja Mirko Ćurićposjetio je Narodnu biblioteku Trebinje i simbolično, izdavajući knjige kao bibliotekar, podržao ovaj značajni datum.\nDirektor Narodne biblioteke Trebinje Milosava Supić Vuković izrazila je zadovoljstvo današnjom posjetom gradonačelnika Trebinja i naglasila da je ova ustanova kulture uvijek imala pomoć lokalne zajednice.\n„Jedinstven je primjer u RS da nijedan naš zahtjev upućen gradskoj upravi za bilo koju vrstu pomoći nije odbijen“, rekla je ona i zahvalila se ne samo gradonačelniku Mirku Ćuriću, nego i svim privrednim kolektivima grada Trebinja koji podržavaju rad biblioteke.\n„Naše zajedničko obilježavanje Svjetskog dana knjige je poruka građanima Trebinja da uživaju u ljepoti pisane riječi, i lijepa atmosfera u ovoj ustanovi kulture i brojno članstvo čine me sretnim i zadovoljnim“, rekao je gradonačelnik Trebinja.\nGradonačelnik Trebinja je istakao da su napravljeni prvi koraci ka dodatnoj promociji Legata Jovana Dučića a sve u cilju da se građani Trebinja upoznaju sa značajem zaostavštine našeg velikog pjesnika.\nSvjetski dan knjige proslavlja se širom sveta od 23. aprila 1995. godine, kada je ustanovljen na Generalnoj onferenciji UNESCO-a u Parizu.


Predavanje kustosa Valerija del Bavilja iz Brisela u Salonu Muzeja savremene umetnosti - Plezir\nKulturaOctober 24, 2019\nPredavanje kustosa Valerija del Bavilja iz Brisela u Salonu Muzeja savremene umetnosti\nValerio del Baviljo, samostalni kustos i edukator iz Brisela održaće javno predavanje pod nazivom Javni program kao „alternativni prostor”? u ponedeljak, 28. oktobra od 18 sati u Salonu Muzeja Savremene umetnosti. Predavanje je deo programa kustoskog kursa „Šta kustosiranje može/treba da bude” koje je, uz podršku Italijanskog instituta za kulturu u Beogradu, besplatno i otvoreno za javnost.\nKako su prakse javnog programiranja intervenisale u ovoj situaciji i šta je uloga institucija koje pružaju alternative prefabrikovanim strategijama za umetnički profesionalizam? Da li formati javnog programa generišu procese samorefleksije o funkcijama, misijama i upravljačkim strukturama institucija? Može li to doprineti artikulisanju sistema vrednosti u kustoskim praksama u kojima različiti oblici učenja, društvenog ophođenja i javnosti mogu postojati jedan uz drugi?\nValerio del Baljivo je samostalni kustos, edukator i dugogodišnji saradnik koji živi i radi u Briselu. Kolaborativna istraživanja, alternativna edukacija, fikcija i pripovedanje igraju kontinuiranu i vitalnu ulogu u metodologiji i interesovanjima del Baljiva. Bio je učesnik „Curatorlab“ (Kustoska laboratorija), nezavisnog kustoskog kursa organizovanog na Univerzitetu Konstfak u Stokholmu (2011), i trenutno završava svoje doktorske studije na Univerzitetu Midlseks sa istraživanjem fokusiranim na javnu interakciju i eksperimentalnu pedagogiju u samopokrenutim umetničkim institucijama. Bio je učesnik programa “Real presence” u Beogradu 2000. godine. Tokom poslednjih godina, kustosirao je izložbe i projekte za organizacije kao što su, „Apexart“ (Njujork), „Kunstverein“ (Milan), „Konsthall C“ (Stokholm), „Kunsthalle WUK“ (Beč), „AzkunaZentroa“ (Bilbao), i „Fondazione Sandretto Re Rebaudengo“ (Torino), između ostalih. Godine 2017. pokrenuo je Institut stvari koje će doći, putujući umetnički program sa ciljem istraživanja oblika imaginativne spekulacije kao kulturnih strategija i metodologija za kritičke pozicije. Svake godine Institut se fokusira na različite teme, pozivajući umetnike da predstave radove koji će uspostaviti interakciju sa drugim disciplinama.\n„Šta kustosiranje može/treba da bude” (WCSC) je kustoski kurs i serija javnih predavanja koje je pokrenula i koje organizuje Biljana Ćirić.\nTAGS: Biljana ĆirićPlezirPlezir magazinŠta kustosiranje može/treba da budeValerio del Baviljo


Novi Sad i Subotica postaju prvi Giga gradovi - brzine od 1Gbps dostupne od 18. oktobra\nKako se navodi u zvaničnom saopštenju, SBB već sada može da podrži brzine Interneta do 1Gbps kroz postojeće kablove, uvodeći brzu konekciju do domova i biznisa svojih korisnika. Kompanija u narednom periodu nastavlja da unapređuje HFC – hybrid fiber coax mrežu.\nRealizujući najavljeni petogodišnji plan investiranja od 293 miliona evra, SBB najavljuje i prve GIGA gradove u Srbiji – Novi Sad i Suboticu. Ovi gradovi će od 18. oktobra ponuditi prve pakete od 1Gbps.\nU toku 2019. godine i Beograd i Kragujevac će postati GIGA gradovi, čime će u preko 700.000 domaćinstava u Srbiji biti dostupna Gbps brzina Interneta. Ovim će SBB imati najveću gigabitnu mrežu u Srbiji.\nU saopštenju se navodi i da su ulaganja SBB-a i United Grupe od samog početka bila usmerena na stvaranje mreže budućnosti. Rezultat toga jeste najveća regionalna mreža nove generacije koja je spremna da podrži sve buduće potrebe korisnika – kako u njihovim domovima, tako i sve potrebe njihovih biznisa.


Nataša Bekvalac je uradila OVAJ test i saznala da će dobiti još jednu devojčicu! - Zena.rs\nNataša Bekvalac je uradila OVAJ test i saznala da će dobiti još jednu devojčicu!\nNataša Bekvalac i Luka Lazukić pre nekoliko meseci na aerdromu u Beogradu Foto: Dejan Briza / RAS Srbija\nPre nekoliko dana Nataša je saznala i pol deteta, i to već u 11. nedelji trudnoće, zahvaljujući testu VERIFIED - all chromosomes, a rezultati testa stigli su joj na kućnu adresu u velikoj kutiji. Otvorivši kutiju iznenađenja, izleteli su brojni baloni roze boje, čime joj je kompanija Cord IPS, zastupnik Verified prenatalnih testova za Srbiju, saopštila da čeka devojčicu. Uzbuđena Nataša, video je podelila sa pratiocima na Instagramu.\nTest sa visokim stepenom pouzdanosti Foto: Privatna arhiva\nBuduće mame već u desetoj nedelji trudnoće mogu da saznaju važne stvari vezane za bebu Foto: Privatna arhiva\nVoždovac, prva beogradska opština koje je obeležila mesta za trudnice na celoj teritoriji


Slovenčka policija pustila Zorana Jankovića\nGadonačelnik Ljubljane Zoran Janković vratio se na posao nakon što je zajedno sa sinovima priveden i saslušan u policiji u sklopu istrage o korupciji, za krvično djelo privrednog kriminala.\nPolicija je pretresla njegovu kuću i kabinet, kuće njegovih sinova, zaplijenila dokumentaciju i računare, a Janković je rekao da je "policija bila korektna".\nU sklopu istrage o korupciji i privrednom kriminalu, policija je pretresla još 21 lokaciju u gradu. Zapečaćeni su bili i ulazi u kancelarije gradske vlasti, odakle je iznošena dokumentacija.\nOsim Zorana, Jure i Damijana Jankovića, u okviru velike akcije u kojoj je učestvovalo 120 pripadnika policije privedeno je šest osoba. Nakon Zorana Jankovića, pušten je i njegov sin Jure, a isto će biti učinjeno i sa Damijanom nakon saslušanja.\nJanković nakon puštanja nije želio da govori o pozadini istrage, ali prema nezvaničnim informacijama, riječ o prodaji gradskog zemljišta i izgradnji sportsko-trgovinskog centra u ljubljanskom naselju Stožice.


Muamer Zukorlić - Blic Online\nSkupština Srbije mogla bi prvi put da dobije poslanicu pod hidžabom, a reč je o dr Misali Pramenković, koja je treća na listi Stranke pravde i pomirenja (SPP).\nPredsednik Stranke pravde i pomirenja, Muamer Zukorlić, boravio je u Preševu, gde je sa predsednikom te opštine na jugu centralne Srbije, Šćiprimom Arifijem, dogovorio načelnu saradnju sa fokusom na budući sastav parlamenta, obišao Medresu i radove na novoj zgradi Internacionalnog univerziteta.\nNapadi Vojislava Šeselja i Muamera Zurkolića na mene doveli do toga da izbore za Bošnjačko nacionalno veće dobije lista Sulejmana Ugljanina, kaže predsednik SDPS Rasim Ljajić.\nSkupštinski odbor za obrazovanje, nauku, tehnološki razvoj i informatičko društvo razmatraće danas stanje na Univerzitetu u Kragujevcu i sprovedene procedure za izbor rektora Nebojše Arsenijevića.\nPoslanik Muamer Zukorlić ponovo je zatražio danas da se muslimanima u parlamentu obezbedi molitveni prostor, i podsetio da je pre nekoliko meseci o tome uputio formalni zahtev predsednici Skupštini Srbije Maji Gojković.\nZukorlić: Objediniti se oko nacionalnog i državnog interesa\nPredsednik Stranke pravde i pomirenja (SPP) Muamer Zukorlić čestitao je danas građanima Srbije i predsedniku Republike Dan državnosti i pozvao da se svi objedine oko opšteg nacionalnog, građanskog i državnog interesa i da svi zajedno rade za te vrednosti i ciljeve.


Hodža je obavestio mobilne operatere Telekom Srbija, Telenor i VIP da "njihove antene na Kosovu neće biti funkcionalne posle tog roka".\n"Tokom ove nedelje sam poslao pisma lokalnim vlastima u tim opštinama i istovremeno sam obavestio operatere u Srbiji da će biti odstranjene antene koje ilegalno funkcionišu na Kosovu" rekao je Hodža.\nOn je dodao da druga faza "predviđa dobrovoljno sklanjanje antena" i najavio "akciju ako ne budu uklonjene u zadatom roku".\nGradonačelnik Gračanice Bojan Stojanović rekao je da nema informacija o broju antena u Gračanici i dodao da je spreman da poštuje odluku agencije.\n"Ipak, prethodno ćemo održati sednicu skupštine opštine gde ćemo detaljno analizirati odluku agencije", rekao je Stojanović.\nHodža je naveo da se neće tolerisati kompanije ili individualci koji su direktno ili indirektno uključeni u pružanje telekomunikacionih neautorizovanih i nelicenciranih usluga na Kosovu.


U Srbiju stiglo 150.000 doza vakcine „AstraZeneka“\nPredsednik Republike Srbije Aleksandar Vučić dočekao je danas na Aerodromu „Nikola Tesla“ prvi kontingent od 150.000 doza vakcina protiv virusa korona britansko-švedskog proizvođača „AstraZeneka“.\nVučić je, u društvu ministra zdravlja u Vladi Srbije Zlatibora Lončara i ambasadorke Velike Britanije u Srbiji Šan Meklaud, rekao da naša država, uz UAE, postaje jedina zemlja u svetu koja ima na raspolaganju više od tri vakcine.\nRevakcinacija ovim cepivom ide posle 12 nedelja, a imamo ugovor za nove doze, tako da ovo znači još 150.000 vakcinisanih u Srbiji. Ponosan sam na odgovornost i ozbiljnost koju smo pokazali u borbi za zdravlje građana, za očuvanje života i borbi za napredak ekonomije, naveo je on.\nPredsednik je izrazio zahvalnost premijeru Velike Britanije Borisu Džonsonu, kao i premijeru Indije Narendri Modiju, ističući da će od sutra "AstraZeneka" vakcine biti dostupne građanima.\nNakon današnje isporuke, Srbija postaje jedna od retkih zemalja u svetu u kojoj će građani moći da biraju između četiri različite vakcine protiv virusa korona – američko-nemačke "Fajzer–Biontek", ruske "Sputnjik V", kineske "Sinofarm" i britansko-švedske "AstraZeneka".\nOčekuje se da će u Srbiju danas stići i novi kontigent od 50.000 doza ruske vakcine "Sputnjik V".


Policajci štrajkuju i sutra | Mondo Portal\nPolicajci strajkuju i sutra\n25. oktobar, 20:22\nPolicajci štrajkuju i sutra 0 Podeli Podeli na facebook Podeli na twitter Podeli na viber Pošalji na mail\n03.02.2011. / 01:12 18:48\nPolicajci štrajkuju i sutra\nPredstavnici Nezavisnog sindikata policije, koji je danas stupio u štrajk, nisu postigli dogovor sa nadležnima u MUP-u, pa se protest nastavlja i sutra.\nČlanovi Nezavisnog sindikata policije kojih ima oko 13.000, stupili su u štrajk zahtevajući od Vlade povećanje plata za 40 odsto, potpisivanje novog kolektivnog ugovora, poboljšanje tehničke opremljenosti i izmenu Zakona o policiji.\nPrema rečima predsednika Nezavisnog sindikata policije Velimira Barbulova, predstavnici sindikata i kabinet ministra nisu mogli da se usaglase oko prvog zahteva sindikalaca - povećanja plata policajaca.\n"Nismo se usaglasili oko prve tačke, dok rešavanje ostalih tačaka može da se prolongira na određeni period i razmatra u hodu", kazao je Barbulov agenciji Beta.\nOn je rekao da očekuje sutrašnji nastavak pregovora, a istakao da štrajk protiče "prema planu".\n"Većina policijskih uprava za koje smo znali da će stati sa uobičajenim radom, je to učinilo. Beograd je takođe krenuo sa štrajkom", rekao je Barbulov.\nŠtrajka policajaca, kako je naveo Barbulov, nema u policijskim upravama u Somboru, Užicu, Novom Pazaru i Pančevu, gde NSP nema veći broj članova.


VRBAS: UHAPŠEN ZBOG ILGALNOG NAORUŽANJA – Balkanekspresrb.rs\nHapšenju je prethodila prijava žitelja jednog mesta u ovoj opštini da mu je u letnju kuhinju u kojoj se, u tom trenutku, nalazila njegova maloletna ćerka, uleteo metak. Uviđajem lica mesta, policija je pronašla projektil za koji se sumnja da je ispaljen iz automatskog oružja\nPRIPADNICI Ministarstva unutrašnjih poslova u Vrbasu uhapsili su sinoć S. L. (42), zbog postojanja osnova sumnje da je učinio krivična dela izazivanje opšte opasnosti i nedozvoljeno držanje i nošenje oružja i eksplozivnih materija.\nHapšenju je prethodila prijava žitelja jednog mesta u ovoj opštini da mu je u letnju kuhinju u kojoj se, u tom trenutku, nalazila njegova maloletna ćerka, uleteo metak. Uviđajem lica mesta, policija je pronašla projektil za koji se sumnja da je ispaljen iz automatskog oružja.\nOperativnim radom, policija je iste večeri identifikovala i pronašla osumnjičenog, u čijoj je kući, pretresenoj po sudskom nalogu, pronađeno više komada vatrenog oružja, tri pištolja, od kojih je jedan automatski, „škorpion“ M-84 sa dva okvira, vazdušna i lovačka puška i blizu 700 komada različite municije.\nS. L. je određeno zadržavanje, do 48 sati, a u zakonskom roku biće doveden na saslušanje nadležnom sudiji za prethodni postupak.<\nPolicijski službenici su, u okviru akcije suzbijanja krivičnih dela u vezi sa motornim vozilima i sprečavanja krijumčarenja kradenih\nDroga je otkrivena u porodičnoj kući M. D. (43) iz Kragujevca, u okolini Jagodine, a zasad na njivi\nUhapšeno je 13 osoba zbog postojanja osnova sumnje da su izvršili krivična dela udruživanje radi vršenja krivičnog dela,


Lajčak: Deset godina dijaloga Beograda i Prištine, vreme je da se privede kraju – SLOBODNA VOJVODINA\n“Danas je tačno 10 godina otkako je Generalna skupština Ujedinjenih nacija pozdravila spremnost Evropske unije da posreduje u procesu dijaloga Beograda i Prištine. Krajnje je vreme da on bude uspešno priveden kraju”, napisao je Lajčak na Tviteru.\nLajčak je posle pregovora izjavio da je postignut “pun napredak” o ranije otvorenim temama, o ekonomskoj saradnji i nestalim i raseljenim osobama.\nOn je kazao da su lideri Srbije i Kosova u ponedeljak “prvi put razgovarali o aranžmanima u vezi s nevećinskim zajednicama (na Kosovu), medjusobnim potraživanjama i imovini, na putu ka sveobuhvatnom sporazumu o normalizaciji odnosa”.\nDodao je da će sledeći sastanak u okviru briselskog dijaloga biti posvećen tim dvema temama.\nSledeće nedelje biće održan sastanak na ekspertskom nivou, a Vučić i Hoti će se ponovo sastati pre kraja septembra.


Elektronski dnevnici u svim školama do kraja godine | PC Press\n19. novembar 2018. 25. novembar 2018. Tatjana Ostojić\nRukovodilac projekta “es-dnevnik” u Ministarstvu prosvete, Bojan Radić, najavio je da će do kraja godine u 1.764 osnovnih i srednjih škola roditeljima omogućiti pristup elektronskim dnevnicima. Kako prenosi Politika, Ristić je rekao da je uvođenje takvih dnevnika odloženo zbog „prepreka pravne prirode“, te da je bilo potrebno obezbediti zaštitu podataka ličnosti i privatnosti đaka, te da su one uklonjene 5. novembra.\n„Do druge nedelje decembra će za rad na es-dnevniku u svim školama u Srbiji biti obučena po dva koordinatora koji će preneti znanje kolegama“, rekao je Radić i dodao da je ministarstvo ostavilo autonomiju školama da odluče kada će preći na takvu vrstu evidencije.\nPo njegovim rečima cilj uvođenja elektronskih dnevnika je digitalno vođenje evidencije o obrazovno-vaspitnom radu učenika, a ne omogućavanje roditeljima da imaju uvid u njega. „Verujemo da će roditelji inicirati da se ocene u svim školama počnu upisivati elektronski i pre početka drugog polugodišta“, ocenio je Radić i dodao da je problem nedostatak računara u mnogim školama u Srbiji.\nRadić je istakao i da takav sistem ima prednost što ukazuje direktorima kada više od 30% đaka ne dođe na nastavu, što može ukazati kao prošle godine na to da je došlo do epidemije gripa, te je moguće zatražiti dozvolu za privremenu obustavu časova. „U tridesetak škola koje su prošle godine prešle isključivo na es-dnevnik smanjen je broj bežanja sa časova“, naglasio je Radić.\nTagovi: Bojan Radić, elektronski dnevnik, es-dnevnik, Ministarstvo prosvete, Škole, Đaci\n← Alibaba zaobišla Srbiju, otvara logistički centar u Belgiji\nNedeljni pregled kriptovaluta – treća nedelja novembra 2018. →


Ostoja progovorio o treneru i potvrdio - Partizan odbijao transfere i bolje finansijske uslove! - Sportske.net\nPrvi čovek Partizana oglasio se posle sinoćnje očajne partije crno-belih protiv francuskog Burža.\nZašto Partizan ''nema ekipu sa napadačkim kvalitetima''?Sad je Šćepanoviću jasno - lažni ''patriotizam'' u Partizanu?Tužni Partizan...Poluvreme - Šta se dešava sa Partizanom?! (TVITOVI)''BUM'' - Iz Partizana u Jutu!?\nUmesto potvrde uspona forme i nastavka serije dobrih rezultata, Partizan je sinoć na svom terenu doživeo najbolniji udarac od početka sezone.\nFrancuski Burž se u Hali sportova ''Ranko Žeravica'' osećao kao kod kuće, dominirao je svih 40 minuta i na kraju potpuno zasluženo slavio sa 89-76.\nPosle ovakve utakmice u kojoj je, na primer, Partizan samo u drugoj četvrtini primio čak 35 poena, navijači pokazuju veliko nezadovoljstvo, mnogi postavljaju pitanje šta će biti sa trenerom Vladom Šćepanovićem, a posle svega je svoj stav izneo i predsednik kluba Ostoja Mijailović.\n"Znam da je danas glavna tema svima trener, treba i njega razumeti, ne sporim da je ušao sa velikom željom da Partizan bude najbolji. Ali Partizanova javnost od nas očekuje više od ovoga, da ne pravimo kompromise bilo koje vrste već da se borimo da najtrofejniji srpski klub bude prvi", rekao je Mijailović za ''Sportklub''.\nOn je podsetio i na probleme sa povredama (odsutni su Jaramaz i Mozli iz tog razloga), kao i na najnoviju situaciju sa koronavirusom jer su pojedini članovi stručnog štaba zaraženi, a na sve to se nadovazao i izostanak prihoda od ulaznica zbog višemesečne pandemije.\n''Posle fantastične prošle sezone, naš cilj je bio sačuvati ekipu na okupu koja je bila najbolja u svemu. Imali smo ponude da prodamo nekoliko igrača, nismo to dozvoli zato što želimo trofeje.\nIako je bilo izazova da igramo FIBA Ligu šampiona, a ne Evrokup, a svima nam je poznato da je FIBA nudila bolje finansijiske uslove, ipak smo se opredelili za Evrokup. Većina navijača je bila za to takmičenje.\nDanas su nam ruke vezane za mnogo stvari, nema puno prostora da se zaradi novac u košarci, kao što je bilo prošlih sezona, ali nastavljamo da se borimo dokle god budemo mogli", izjavio je Mijailović.


Ješić: Građanima daju gladijatorske igre umesto hleba | Autonomija\nPotpredsednik Vlade Vojvodine Goran ješić oštro je kritikovao rad aktuelne Vlade Srbije i ocenio da je ona izgubila svaki legitimitet nakon informacija o mogućim kontaktima koje je predsednik Vlade Srbije Ivica Dačić održavao sa Šarićevim narko-klanom.\n„Zbog guranja pod tepih takvih stvari, zapravo se zamajavaju birači kojima se putem medija plasiraju afere kao gladijatorske igre, a da bi zaboravili da nemaju šta da večeraju“, rekao je Ješić za današnji novosadski Dnevnik.\nOn je odbacio mogućnost „prepakivanja“ vlasti u Vojvodini i ocenio da su takve najave zapravo deo jedne „opšte šizofrenije“ u SNS-u.\n„To je stranka koja je nastala iz SRS-a i u koju su došli svi oni koji žele da se dokopaju vlasti, pa bilo to i prekomponovanjem izborne volje građana. DS sa svojim koalicionim partnerima LSV-om i SVM-om ima dvotrećinsku većinu u pokrajinskom parlamentu i ta koalicija više je nego stabilna, tako da izazivanje političke nestabilnosti i prepakivanje vlasti u Vojvodini nije moguće. A to verovatno stvara frustraciju kod naših političkih oponenata“, poručio je Ješić.\nPrema njegovim rečima, slučaj Razvojne banke Vojvodine mora da se ispiota do kraja, ali je nedopustivo da se to preko medija, a ne u institucijama, i da se pokrajinska administracija kriminalizuje bez ikakvih dokaza.\n„Vidimo da je borba protiv korupcije i kriminala vrlo selektivna. Pa, Aleksandar Vučić je stalno najavljivao beskompromisne istrage o Šarićevom narkoklanu pa se ispostavilo da su najviši funckioneri vlade imali veze i kontakte s tim istim klanom i tu se stalo“, kazao je Ješić.\nDodao je da ne uzima za ozbiljno kampanje politickcih grupacija koje se zalažu za ukidanje vojvođanske autonomije i ocenio da je reč o marginalnim grupama, koje su „u ozbiljnim zemljama zabranjene“ i kojima bi trebalo da se bave neke druge institucije sistema, a ne političari.\n„Takvi zahtevi su potpuno iracionalni, ali očigledno je i da pokušaji kriminalizacije pokrajinske administracije svima onima kojima je IQ manji od broja cipela daje mogućnost i prostor da promovišu i takve sulude ideje kao što je ukidanje vojvođanske autonomije“, kazao je Ješić.


Da, dobro ste pročitali, u pojedine kancelarije Kenona u Kini biće instalirane kamere koje imaju opciju prepoznavanja osmeha. One će se nalaziti na ulazu u sale za sastanke i još neke prostorije, za koje će propusnica za ulazak biti upravo osmeh. Pretpostavljamo lažni, jer retko ko se, osim možda klovnova, po ceo dan smeje na poslu.\nKineska javnost nije burno reagovala na ovu najavu jer je tamo maltene normalno nadgledanje radnika i njihovog učinka na poslu, pa će verovatno i ovo veštačko usrećivanje zaposlenih proći bez pobune.\nTo međutim rade i kompanije na zapadu samo suptilnije i, bar prividno, poštujući radna prava. Ipak, ma koliko nas poslodavci i država pratili i analizirali naše radne i životne navike, čini se da smo mi još daleko od toga da nas ne puštaju na posao ako se ne osmehnemo kamerama na ulazu u kancelariju.


Zagađenost vazduha: Kostolac čistiji od Požarevca, saobraćaj glavni zagađivač • Poportal\nZagađenost vazduha: Kostolac čistiji od Požarevca, saobraćaj glavni zagađivač\n19/03/2021 Boban Adamović\nMerenje zagađenosti vazduha se vrši na četiri mesta u gradu i na jednom mestu u Bradarcu. Ova merenja u Požarevcu su praksa već duži niz godina. Gde se nalaze merači, kakvo je trenutno stanje vazduha i šta su najveći zagađivači? Odgovore za Poportal dao je dr Zoran Pavlović, načelnik laboratorije za sanitarnu hemiju i ekotoksikologiju Zavoda za javno zdravlje Požarevac:\n„Aparati za merenje su postavljeni u Centralnoj apoteci, Osnovnoj školi „Kralj Aleksandar“ i na železničkoj stanici. Imamo jedno merno mesto na benzinskoj pumpi. Na prva tri mesta koja sam pomenuo mere se koncentracije čađi, sumpor dioksida i azotovih oksida, a na benzinskoj pumpi u ulici Čede Vasovića mere se koncentracije PM10 čestica i teških metala u česticama. Glavni izvori zagađivača je saobraćaj koji je prisutan tokom cele godine i tokom zimskog perioda je zagađenje od individualnih ložišta. Naša merna mesta imaju različit uticaj od ovih zagađivača. Naime, kod Centralne apoteke je jako zagađeno usled velikog saobraćaja, tu imamo povećane koncentracije azotovih oksida i leti i zimi. Kad i koliko dana, zavisno je od toga kolika je gužva u gradu. Što se tiče čađi i sumpor-dioksida vrlo retko se dešava da su iznad referentne vrednosti na toj lokaciji. Na mestima gde se nalazi železnička stanica i škola „Kralj Aleksandar“, ponekad, dakle veoma retko se dešava prekoračenje azotovih oksida. U februaru mesecu smo imali par dana zagađenja azotovih oksida i samo jedan dan kod škole Kralj Aleksandar. Kod železničke stanice nismo imali nikakva prekoračenja.“\nZanimljivo je činjenično stanje koje Dr Pavlović navodi, da na mernom mestu u Bradarcu nikada nema prekoračenja:\n„Iako je Bradarac bliži elektrani, ona nema uticaja. Naprotiv, u samom Kostolcu je vazduh čistiji nego u Požarevcu. Manji je saobraćaj i filteri na elekratranama su uspešni i dimnjaci su visoki tako da u Kostolcu i okolini nema zagađenja od elektrane. Naši aparati nisu pokazali zagađenje. Napomenuću da na mestu kod benzinske pumpe, gde merimo PM10 čestice i metale, je u februaru bilo jako loših rezultata, i jasno je da je to prouzrokovano zagađenje od saobraćaja. Tu se račvaju ulice Čede Vasovića i Kosovska kao i sama pumpa gde se vozila zadržavaju. To mesto je najzagađenije mesto u gradu, ali svakako nije alarmantno. Tokom februara meseca nismo imali vetrova, vazdušni pritisak je bio visok pa su te vremenske okolnosti doprinele blago povećanom zagađenju. Sama visina zagađenja nije bila alarmantna ali je je bila svakako prisutna.“\nDr Zoran Pavlović je istakao da je glavni uzročnik gust saobraćaj, pogotovu stara vozila sa neuređenim izduvnim gasovima, mali kamioni koji neretko koriste i lož ulje kao pogonsko gorivo, ali da problem saobraćaja i vozila kao zagađivača nije u nadležnosti samog Zavoda za javno zdravlje Požarevac već se time treba baviti neka druga državna institucija. Taj problem se ne rešava na lokalu već na republičkom nivou.\nPrihvatilište za pse i mačke u Požarevcu uspešno zbrinjava životinje već 14 godina\nIzrada plana razvoja opštine Veliko Gradište 2021-2031\nEpidemija korone u Braničevskom okrugu: 37 novozaraženih osoba\n03/03/2021 Biljana Petrović\nIzveštaj Štaba zimske službe na dan 24.01.2019.godine – Snega ima mestimično u raskvašenom stanju do 5 cm\n24/01/2019 Predrag Panić\nNajbolji idu na republičko takmičenje\n16/04/2019 16/04/2019 Predrag Panić


Republika Srpska planira dva prelaska u Srbiju autoputem - Do kraja maja početak izgradnje mosta na Savi - Ozon Media\nDirektor Autoputeva RS Dušan Topić rekao je u sredu (6. februara), da će u perspektivi kod Bijeljine postojati dva prelaska u Srbiju autoputem – jedan preko Save u Rači i drugi preko Drine u zoni Pavlovića ćuprije. Topić je rekao da se posao izgradnje autoputa proširuje delom autoputa do reke Save.\n– Poznato je da je sa strane Srbije ugovoreno projektovanje izgradnje tog dela autoputa. Na nama je da nastavimo ono što je započeto još 2014. kada smo uradili plansku i studijsku dokumentaciju za deo autoputa Brčko-Bijeljina do reke Drine – rekao je Topić nakon sastanka sa Mićićem.\n– Važno nam je da inicijativa koja je krenula iz Srbije ne kasni, da idemo u korak s njima, pre svega u finalizaciji planske dokumentacije, a onda i u izradi studija i projektne dokumentacije, jer je to neophodno da bi krenuli sa iznalaženjem finansijskih sredstava, zatvaranjem finansijske konstrukcije i traženjem partnera – rekao je Topić.\n– Voleli bismo da to bude model koncesije i koncesionog ugovora, a pred nama je da radimo na tome – rekao je Topić novinarima i dodao da se do polovine ove godine može doći do konkretnijih podataka i da se može ući u ozbiljnije pregovore sa odabranim partnerom.\n– Sve što je neophodno za pretpostavke da se to ostvari, mi smo sa Topićem pokušali da definišemo. Dogovarali smo se da vidimo gde je spojna tačka sa autoputem prema Beogradu na reci Savi u mestu Rača i da se dogovorimo da izradimo prostorno-plansku dokumentaciju, sa postojećom, kako bismo došli do realizacije autoputa – rekao je Mićić.\n– Predlog je da to bude osnov za budući autoput i da u delu Bijeljine prema Janji i Patkovači ide krak koji bi išao do Rače i bio spojna tačka sa autoputem prema Beogradu – rekao je Mićić novinarima.\n– Autoput bi značio mnogo za razvoj grada, kao i za spajanje Banjaluke i Beograda sa gradom Bijeljina. To je dobro za sve – ocenio je Mićić.\n– Nakon toga predstoji period koji je predviđen za mogućnost žalbe i u toku je tender za izbor nadzornog organa i ja sam ubeđen da će do početka građevinske sezone, do kraja maja, početi radovi na izgradnji ovog mosta – istakao je Trninić.


Pomorsko rečna agencija Agent Plus dobila status Ovlašćenog privrednog subjekta - Pluton Logistics\n20/07/2020 24/07/2020 Milica Milosavljevic\tAEO, Agent Plus, Ovlašćeni privredni subjekat, Ovlašćeni privredni subjekti, status Ovlašćenog privrednog subjekta, Zoran Netković\nNakon detaljnog procesa provere poslovanja, Uprava carina Srbije dodelila je Pomorsko rečnoj agenciji Agent Plus iz Beograda status Ovlašćenog privrednog subjekta (AEO). Time je Agent Plus svrstan među svega 25 kompanija sa ovim sertifikatom u Srbiji.\nZvanična definicija AEO u Evropskoj uniji podrazumeva privrednog subjekta koji je u svom poslovanju uključen u aktivnosti koje su definisane carinskim zakonom, koji je pouzdan i kao takav uživa prednosti u čitavoj Zajednici, s obzirom na to da je proverom utvrđeno da ispunjava specifične bezbednosne kriterijume.\nSertifikat AEO potvrđuje da je Agent Plus kompanija koja svojim poslovanjem doprinosi unapređenju nacionalne ekonomije, ispunjavajući najviše standarde u oblasti sigurnosti poslovanja, finansijske izvrsnosti i organizacione efikasnosti, navodi se u saopštenju.\nKao Ovlašćeni privredni subjekt (AEO), Pomorsko rečna agencija Agent Plus priznata je od Uprave carina i ostalih državnih organa kao pouzdan poslovni partner kome je dodeljena mogućnost jednostavnijeg odobravanja carinskih postupaka i smanjenog obima fizičkih i dokumentarnih kontrola za robu svojih klijenata, dodaje se.\nKompanije sa statusom Ovlašćenog privrednog subjekta priznate su u međunarodnom lancu snabdevanja kao pouzdani partneri čiji interni sistem upravljanja garantuje klijentima bezbednost i zaštitu, kao i smanjenje administracije i troškova u poslovanju. Imajući u vidu da Agent Plus Grupa posluje na svetskom tržištu, svedoci smo da je AEO globalno priznati status kvaliteta poslovanja koji klijenti širom sveta sve više zahtevaju od logističkih kompanija, kaže Zoran Netković, direktor Pomorsko rečne agencije Agent Plus Beograd.\nOn ističe i da ovaj sertifikat na najbolji način potvrđuje moto kompanije „Kvalitet bez kompromisa“.\n– Nas u Agent Plus Grupi posebno ohrabruje činjenica da smo nastavili da unapređujemo svoje poslovanje i konkurentnost na domaćem i svetskom tržištu, uprkos negativnim okolnostima koje je pandemija izazvala u svetskoj ekonomiji.\nAgent Plus je osnovan 2007. kao pomorsko-rečna agencija. Danas posluje kao grupacija u 4 zemlje, kroz mrežu filijala u svim važnim logističkim tačkama i na graničnim prelazima. Inicijativa, stručnost i razvijanje sopstvenih servisa za zbirne pošiljke sa Dalekog istoka, brodskih kapaciteta, dodatnih usluga za brodare na Dunavu, kao i saradnja sa prestižnim svetskim kontejnerskim transportnim kompanijama, opravdavaju regionalnu vodeću poziciju ove kompanije u organizaciji svih vidova transporta robe.\n← Martin Koubek, direktor Metrans Silk Road – Srbija na radaru evropskih i kineskih železničkih kompanija\nMGSI: Raspodela bazne kvote CEMT dozvola za 2021. →\n26/07/2018 26/07/2018 marko


Ukinuta upotreba pečata -\nNa sednici Vlade Republike Srbije u maju 2018. godine usvojene su izmene i dopune Zakona o privrednim društvima. U skladu sa prethodnim izmenama ukida se obavezna upotreba pečata u poslovanju privrede.\nCitiramo: “Ovom odlukom Vlade Srbije otklanja se još jedan nepotreban administrativni teret za pravna lica, što će značajno uticati na unapredjenje privrednog ambijenta, poboljšanje pozicije Srbije na rang listi Svetske banke o uslovima poslovanja (Doing Business) i što je najvažnije, na promenu svesti kod privrednika, ali i opšte slike Srbije u svetu”, navodi se u saopštenju Vlade Srbije.\nPredlogom zakona izmene se odnose i na upotrebu pečata u poslovnim pismima i drugim dokumentima privrednog društva (čl. 25. stav 3.).\nTakođe, članom 160. Predloga zakona propisano je da danom početka primene ovog zakona prestaju da važe odredbe određenih zakona i drugih propisa u delu u kom se ustanovljava obaveza upotrebe pečata u poslovanju društava i preduzetnika.\nImajući u vidu navike u pogledu korišćenja pečata kod pojedinih privrednih subjekata videćemo kako će sve to izgledati u praksi u narednom periodu.


Masovni protesti ispred zgrade libanske vlade\nNaslovnica NAJNOVIJE Svijet Masovni protesti ispred zgrade libanske vlade\nLibija – Masovni protesti zbog korupcije i problema sa odvozom smeća u libanskoj prijestolnici prerasli su u sukobe između hiljada demonstranata i libanskih snaga sigurnosti koje su intervenirale vodenim topovima.\nProtesti u Bejrutu počeli su prije dva dana, kada je također zabilježen niz incidenata i sukoba između demonstranata i policije, a nastavljeni su juče ispred zgrade libanske vlade, gdje se okupilo nekoliko hiljada nezadovoljnih građana.\nDemonstranti su probili kordone policije i metalne barijere, na šta su snage sigurnosti odgovorile suzavcima i vodenim topovima kako bi rastjerali demonstrante i spriječili ih da uđu u zgradu vlade.\nU nastalom metežu je povrijeđeno nekoliko desetina osoba, ali do sada nema zvaničnih informacija o preciznim brojkama.\nProtesti koje su organizirale nevladine organizacije posredstvom društvenih mreža i dalje traju, a demonstranti zahtijevaju ostavku vlade i uzvikuju slogane poput “narod želi pad režima”.\nPremijer Libana Temmam Selam je ranije izjavio da će biti provedena istraga o incidentima i da će svi odgovorni biti procesuirani. On tvrdi da protesti nisu pokrenuti samo zbog problema sa smećem, već da iza svega stoje i politički motivi.\nProblemi sa smećem na ulicama Bejruta traju od jula kada je sa radom prekinula jedina kompanija za odvoz smeća i zatvorena jedna od najvećih deponija za odlaganje otpada. Od tada su ulice Bejruta zatrpane smećem i građani strahuju od pojave zaraznih i drugih bolesti.\nOvaj problem je došao u periodu političke krize u Libanu kada nevladin sektor i javnost od vlasti zahtijevaju odlučnu borbu protiv korupcije u državnom aparatu.